hotchpotch/miracl-hf-unified huggingface dataset:
সুলাওয়েসি ধনেশ
সুলাওয়েসি ধনেশ ("Penelopides exarhatus"), এছাড়াও যারা সুলাওয়েসি ট্যারিক্টিক ধনেশ, টেমিনিকের ধনেশ অথবা সুলাওয়েসি বামুন ধনেশ, নামে পরিচিত হল অপেক্ষাকৃত ছোটো আকারের ধনেশ প্রজাতির পাখি। এরা মোটামুটি ৪৫ সেমি পর্যন্ত লম্বা হয়। পুরুষ ধনেশদের মুখ ও গলার রঙ হয় হলুদ রঙের এবং ঠোটের রঙ হয় কালো দাগযুক্ত হলুদ। মহিলাদের ক্ষেত্রে এদের সারা শরীর কালো রঙের হয় এবং ঠোঁটের রঙ আরোও কালো হয়।
এরা প্রধানত ইন্দোনেশিয়াতে বসবাসকারী ধনেশ। এরা প্রধানত ক্রান্তীয় নিম্নভূমিতে থাকতে পছন্দ করে এবং সুলাওয়েসি ও তার নিকটবর্তী দ্বীপের বিভিন্ন বনে এরা বসবাস করে। এরা সমুদ্রতল থেকে ১০০০ ফুট পর্যন্ত উচ্চতায় ঘোরাফেরা করে। এদের দুটো উপজাতি আছে, তাদের মধ্যে একটি হল "P. e. exarhatus", যাদেরকে প্রধানত উত্তর সুলাওয়েসিতে দেখতে পাওয়া যায় এবং আরেকটি প্রজাতি হল "P. e. sanfordi", যাদেরকে প্রধানত মধ্য, পূর্ব এবং দক্ষিণ সুলাওয়েসি এবং বুটন ও মুনা দ্বীপপুঞ্জতে দেখতে পাওয়া যায়।
এরা একটি সামাজিক পাখি। এরা প্রধানত ২০ জনের এক একটা দলে বসবাস করে। এটা দেখা গেছে যে ওই দলের মধ্যে শুধুমাত্র দমনীয় জোড়াই প্রজনন করে এবং বাকিরা তাদেরকে সাহায্য করে। এদের খাদ্যের মধ্যে পরে ফল, মূল এবং পোকামাকড়। এগুলো ছাড়াও তারা ডুমুর খেতে খুব পছন্দ করে। মহিলারা ডিম পাড়বার সময় বাসার ভিতরে ঢুকে গিয়ে বাসাকে বন্ধ করে দেয়। তখন পুরুষ ধনেশ এবং অন্যান্য সাহায্যকারীরা ওই মহিলা এবং বাচ্চাদের জন্য খাদ্যের জোগান দেয়।
এদেরকে সাদারণত বিপন্ন প্রজাতি বলে ধরা হয়।
মূলত তন জায়গায় এদেরকে চিড়িয়াখানাতে রাখা হয়েছে তাদের মধ্যে হল হোয়াইপস্নেড চিড়িয়াখানা (ইংল্যান্ড), আভিফুয়ানা উদ্যান (নেদারল্যান্ড), স্যান দিয়েগো চিড়িয়াখানা (মার্কিন যুক্তরাষ্ট্র) প্রভৃতি।
ব্সোদ-নাম্স-র্গ্যা-ম্ত্শো (ঙ্গোর-ছেন)
ব্সোদ-নাম্স-র্গ্যা-ম্ত্শো () (১৬১৭-১৬৬৭) তিব্বতের ঙ্গোর-এ-বাম-ছোস-ল্দান বৌদ্ধবিহারের একবিংশ প্রধান বা ঙ্গোর-ছেন ছিলেন।
ব্সোদ-নাম্স-র্গ্যা-ম্ত্শো ১৬১৭ খ্রিষ্টাব্দে মধ্য তিব্বতের স্নার-থাং-দ্পাল-'ব্যোর-ফুন-ত্শোগ্স-গ্লিং () নামক স্থানে জন্মগ্রহণ করেন। তাঁর পিতার নাম ছিল র্গ্যাল-পো-ব্ক্রা-শিস () এবং মাতার নাম ছিল দ্পাল-মো-স্গ্রোন-মা ()। জন্মের সময় তাঁর নাম রাখা হয় ত্শে-রিং-র্দো-র্জে ()। আট বছর বয়সে স্নার-থাং বৌদ্ধবিহারে ব্সোদ-নাম্স-র্দো-র্জে () নাওক ভিক্ষুর নিকট দীক্ষালাভ করেন। এরপর তিনি থুব-ব্স্তান-গ্সের-ম্দোগ-চান () বৌদ্ধবিহার, সা-স্ক্যা বৌদ্ধবিহার ও ঙ্গোর-এ-বাম-ছোস-ল্দান বৌদ্ধবিহারে শিক্ষালাভ করেন। তেরো বছর বয়সে তিনি নাম-ম্খা'-সাংস-র্গ্যাস () নামক সপ্তদশ ঙ্গোর-ছেনের নিকট শিক্ষার্থীর শপথ এবং শেস-রাব-'ব্যুং-গ্নাস নামক অষ্টাদশ ঙ্গোর-ছেন, নাম-ম্খা'-রিন-ছেন নামক ঊনবিংশ ঙ্গোর-ছেন ও ঙ্গাগ-দ্বাং-ব্সোদ-নাম্স-র্গ্যাল-ম্ত্শান নামক বিংশ ঙ্গোর-ছেনের নিকট ভিক্ষুর শপথ গ্রহণ করেন। এছাড়াও তাঁর উল্লেখযোগ্য শিক্ষক ছিলেন ঙ্গাগ-দ্বাং-কুন-দ্গা'-ব্সোদ-নাম্স নামক সাতাশতম সা-স্ক্যা-খ্রি-'দ্জিন, ঙ্গাগ-দ্বাং-ব্সোদ-নাম্স-দ্বাং-ফ্যুগ নামক আঠাশতম সা-স্ক্যা-খ্রি-'দ্জিন এবং ঙ্গাগ-দ্বাং-ব্লো-ব্জাং-র্গ্যা-ম্ত্শো নামক পঞ্চম দলাই লামা। মধ্য তিরিশ বয়সে তিনি স্নার-থাং বৌদ্ধবিহারের জুর-খাং মহাবিদ্যালয়ের প্রধান হিসেবে এবং ১৬৫৮ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহারের একবিংশ প্রধান হিসেবে নির্বাচিত হন।
'জাম-ম্গোন-দ্পাল-ম্ছোগ-র্গ্যাল-ম্ত্শান
'জাম-ম্গোন-দ্পাল-ম্ছোগ-র্গ্যাল-ম্ত্শান () (১৫৯৯-১৬৭৩) তিব্বতের ঙ্গোর-এ-বাম-ছোস-ল্দান বৌদ্ধবিহারের বাইশতম প্রধান বা ঙ্গোর-ছেন ছিলেন।
'জাম-ম্গোন-দ্পাল-ম্ছোগ-র্গ্যাল-ম্ত্শানের পিতা গ্ত্সাং-পা-ছোস-স্ক্যোং-বক্রা-শিস () ছিলেন দ্পাল-ল্দান-দোন-গ্রুব নামক ষোড়শ ঙ্গোর-ছেনের ভাই ছিলেন। দ্পাল-ল্দান-দোন-গ্রুব তাঁকে দীক্ষাদান করেন ও মার্গফল সম্বন্ধে শিক্ষাদান করেন। তাঁর অন্যান্য উল্লেখযোগ্য শিকশক ছিলেন নাম-ম্খা'-সাংস-র্গ্যাস () নামক সপ্তদশ ঙ্গোর-ছেন, শেস-রাব-'ব্যুং-গ্নাস নামক অষ্টাদশ ঙ্গোর-ছেন প্রভৃতি। ১৬৬৭ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহারের একবিংশ প্রধান হিসেবে নির্বাচিত হন ও পদে তিনি চার বছর থাকেন। তাঁর উল্লেখযোগ্য শিষ্য ছিলেন ঙ্গাগ-দ্বাং-ব্সোদ-নাম্স-র্গ্যাল-ম্ত্শান নামক কুড়িতম ঙ্গোর-ছেন, ব্সোদ-নাম্স-র্গ্যা-ম্ত্শো নামক একুশতম ঙ্গোর-ছেন, 'জাম-দ্ব্যাংস-নাম-ম্খা'-দ্পাল-ব্জাং নামক তেইশতম ঙ্গোর-ছেন, সাংস-র্গ্যাস-ফুন-ত্শোগ্স () নামক পঁচিশতম ঙ্গোর-ছেন, সাংস-র্গ্যাস-ব্স্তান-'দ্জিন নামক ছাব্বিশতম ঙ্গোর-ছেন প্রভৃতি।
'জাম-দ্ব্যাংস-নাম-ম্খা'-দ্পাল-ব্জাং
'জাম-দ্ব্যাংস-নাম-ম্খা'-দ্পাল-ব্জাং () (১৬১১-১৬৭২) তিব্বতের ঙ্গোর-এ-বাম-ছোস-ল্দান বৌদ্ধবিহারের তেইশতম প্রধান বা ঙ্গোর-ছেন ছিলেন।
'জাম-দ্ব্যাংস-নাম-ম্খা'-দ্পাল-ব্জাংয়ের পিতার নাম ছিল খোর-ত্শা-দা-রা () এবং মাতার নাম ছিল খোর-মো-নোর-'দ্জোম ()। ঙ্গোর-এ-বাম-ছোস-ল্দান বৌদ্ধবিহারে নাম-ম্খা'-সাংস-র্গ্যাস () নামক সপ্তদশ ঙ্গোর-ছেন তাঁকে ভিক্ষুর শপথ দান করেন। তাঁর উল্লেখযোগ্য শিক্ষক ছিলেন দ্পাল-ল্দান-দোন-গ্রুব নামক ষোড়শ ঙ্গোর-ছেন, শেস-রাব-'ব্যুং-গ্নাস নামক অষ্টাদশ ঙ্গোর-ছেন এবং 'জাম-ম্গোন-দ্পাল-ম্ছোগ-র্গ্যাল-ম্ত্শান নামক বাইশতম ঙ্গোর-ছেন। ১৬৭১ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের তেইশতম প্রধান হিসেবে নির্বাচিত হন ও পরের বছর মারা যান।
সাংস-র্গ্যাস-ব্স্তান-'দ্জিন
সাংস-র্গ্যাস-ব্স্তান-'দ্জিন () (১৬৬৭-১৬৯৩) তিব্বতের ঙ্গোর-এ-বাম-ছোস-ল্দান বৌদ্ধবিহারের ছাব্বিশতম প্রধান বা ঙ্গোর-ছেন ছিলেন।
সাংস-র্গ্যাস-ব্স্তান-'দ্জিনের পিতার নাম ছিল ঝাব্স-দ্রুং-স্রি-থার () এবং মাতার নাম ছিল পে-মা-ল্হা-লেগ্স ()। ঙ্গোর-এ-বাম-ছোস-ল্দান বৌদ্ধবিহারে সাংস-র্গ্যাস-ফুন-ত্শোগ্স () নামক পঁচিশতম ঙ্গোর-ছেন তাঁকে দীক্ষা দেন। তাঁর অন্যান্য উল্লেখযোগ্য শিক্ষক ছিলেন 'জাম-ম্গোন-দ্পাল-ম্ছোগ-র্গ্যাল-ম্ত্শান নামক বাইশতম ঙ্গোর-ছেন, 'জাম-দ্ব্যাংস-নাম-ম্খা'-দ্পাল-ব্জাং নামক তেইশতম ঙ্গোর-ছেন ও ল্হুন-গ্রুব-দ্পাল-ল্দান () নামক চব্বিশতম ঙ্গোর-ছেন প্রভৃতি। ১৬৮৯ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের ছাব্বিশতম প্রধান হিসেবে নির্বাচিত হন।
'জাম-পা'ই-র্দো-র্জে
'জাম-পা'ই-র্দো-র্জে () বা কুন-দ্গা'-ব্সোদ-নাম্স () (১৪৮৫ - ১৫৩৩) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের বাইশতম সা-স্ক্যা-খ্রি-'দ্জিন ছিলেন।
'জাম-পা'ই-র্দো-র্জে ১৪৮৫ খ্রিষ্টাব্দে তিব্বতের র্ত্সে-গ্দোং () নামক স্থানে জন্মগ্রহণ করেন। তাঁর পিতার নাম ছিল নাম-ম্খা'-ব্ক্রা-শিস-র্গ্যাল-ম্ত্শান () এবং মাতার নাম ছিল মা-গ্চিগ-হোর-মো-ত্শে-ব্র্তান ()। ছয় বছর বয়সে তিনি শেস-রাব-র্গ্যাল-ম্ত্শান নামক কুড়িতম সা-স্ক্যা-খ্রি-'দ্জিনের নিকট হেবজ্র ও বজ্রকীলয় সম্বন্ধে অধ্যয়ন করেন। দশ বছর বয়সে ঙ্গোর-এ-বাম-ছোস-ল্দান বৌদ্ধবিহারে তিনি দ্কোন-ম্ছোগ-'ফেল-বা নামক সপ্তম ঙ্গোর-ছেন এবং গ্লো-বো-ম্খান-ছেন-ব্সোদ-নাম্স-ল্হুন-গ্রুব নামক পন্ডিতের নিকট শিক্ষার্থীর শপথ লাভ করেন। বারো বছর বয়সে তিনি সা-স্ক্যা বৌদ্ধবিহারে য়োন-তান-ব্যুং-গ্নাস () নামক পন্ডিতের নিকট বিনয়, প্রমাণ ও প্রজ্ঞাপারমিতা সম্বন্ধে শিক্ষালাভ করেন। কুড়ি বছর বয়স হলে দ্কোন-ম্ছোগ-'ফেল-বা তাঁকে ভিক্ষুর শপথ গ্রহণ করেন। তাঁর অন্যান্য উল্লেখযোগ্য শিক্ষক ছিলেন মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেন, ছাগ-লো-রিন-ছেন-ছোস-র্গ্যাল (), রিন-ছেন-ছোস-স্ক্যোং-ব্জাং-পো () প্রভৃতি। ১৪৯৬ খ্রিষ্টাব্দে তিনি বাইশতম সা-স্ক্যা-খ্রি-'দ্জিন হিসেবে নির্বাচিত হন। তাঁর উল্লেখযোগ্য শিষ্য ছিলেন স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন নামক তেইশতম সা-স্ক্যা-খ্রি-'দ্জিন, দ্কোন-ম্ছোগ-ল্হুন-গ্রুব নামক দশম ঙ্গোর-ছেন প্রভৃতি।
শেস-রাব-র্গ্যাল-ম্ত্শান
শেস-রাব-র্গ্যাল-ম্ত্শান () (১৪৩৬ - ১৪৯৪) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের বাইশতম সা-স্ক্যা-খ্রি-'দ্জিন ছিলেন।
শেস-রাব-র্গ্যাল-ম্ত্শানের পিতার নাম ছিল 'জাম-দ্ব্যাংস-নাম-ম্খা'-র্গ্যাল-ম্ত্শান () এবং মাতার নাম ছিল মা-গ্চিগ-দ্পাল-'ব্যুং-র্গ্যাল-মো ()। তিনি নামক 'জাম-দ্ব্যাংস-দ্কোন-ম্ছোগ-ব্জাং-পো নামক জো-নাং বৌদ্ধবিহারের চতুর্দশ প্রধানের নিকট শিক্ষালাভ করেন। সাতাশ বছর বয়সে তিনি খাম্স অঞ্চল যাত্রা করার সময় পথ হারিয়ে মঙ্গোলিয়া চলে যান ও সেখানে দোন-গ্রুব-গ্লিং () নামক বৌদ্ধবিহার স্থাপন করেন। তাঁর উল্লেখযোগ্য শিষ্য ছিলেন 'জাম-পা'ই-র্দো-র্জে।
আবুল আসাদ
আবুল আসাদ (জন্ম: ৫ আগস্ট ১৯৪২) একজন বাংলাদেশী সাংবাদিক, প্রাবন্ধিক ও কলামলিস্ট। তিনি দৈনিক সংগ্রামে সম্পাদক। তিনি ১৯৪২ আসলে বাংলাদেশের রাজশাহী জেলার বাগমারা থানার নরসিংহপুর গ্রামে জন্মগ্রহণ করেন। পিতা এ, কে, ছামছালুল হক ভারতের বেনারসের মাদ্রাসা থেকে শিক্ষা লাভকারী একজন আলেম ছিলেন। তার মাতার নাম মজিদা বেগম। আবুল আসাদ রাজশাহী বিশ্ববিদ্যালয় থেকে অর্থনীতিতে এম.এ পাশ করেন। ছাত্রজীবন থেকে তার লেখক ও সাংবাদিকতা জীবনের শুরু। তিনি কয়েকটি দৈনিক ও সাপ্তাহিকে রাজশাহী সংবাদদাতা হিসাবে কাজ করেছেন। ১৯৭০ সালে ১৭ই জানুয়ারী দৈনিক সংগ্রামে সহকারী সম্পাদক হিসাবে যোগদানের মাধ্যমে তিনি সার্বক্ষণিক সাংবাদিক জীবনের শুরু করেন। ১৯৮১ সালে তিনি দৈনিক সংগ্রামের সম্পাদকের দায়িত্ব গ্রহণ করেন। তিনি একজন প্রাবন্ধিক ও কলাম লেখক। এ পর্যন্ত প্রকাশিত তাঁর গ্রন্থের মধ্যে রয়েছে ইতিহাস গ্রন্থ 'কাল পঁচিশের আগে ও পরে' এবং 'একশ' বছরের রাজনীতি', ঐতিহাসিক ঘটনার চিত্রধর্মী গল্প 'আমরা সেই সে জাতি' (তিন খন্ড) এবং প্রবন্ধ সংকলন 'একুশ শতকের এজেন্ডা'। তাঁর সবচেয়ে সাড়া জাগানো সাহিত্যকর্ম হলো সাইমুম সিরিজ। এ পর্যন্ত এই সিরিজের ৬০ টি বই প্রকাশিত হয়েছে। তিনি কয়েকবার গ্রেফতারও হয়েছেন।সাইমুম সিরিজের প্রকাশিত বইগুলো হলো:
ব্রেনি বেনসন
ব্রেনি বেনসন (জন্ম এপ্রিল ২২, ১৯৮৪) হলেন একজন মার্কিন পর্নোগ্রাফি অভিনেত্রী যিনি প্রধানত আলবেনিয়ান থেকে এসেছেন।
ব্রেনি বেনসন জন্মেছিলেন ২২ শে এপ্রিল, ১৯৮৪ সালে। জন্মস্থান তিরানা, আলবেনিয়া। উচ্চ বিদ্যালয়ের পরে তিনি পড়াশুনো করেছেন মনোবিজ্ঞান এবং মানব যৌনতা নিয়ে। তিনি প্রথম যৌনশিল্পে পা দেন তাঁর বন্ধু তানিয়া জেমস এবং টনি পাউন্ডের সাথে অভিনয় করার জন্য। ছবির নাম ছিল "ককলেস ২৩"। "welivetpgether.com" থেকেই তাঁর প্রথম উত্থান কারণ তিনি যখন প্রথম পর্নোগ্রাফি ছবিতে অভিনয় করা শুরু করেন তখন কেউই তাঁকে চিনত না। তারপরে তাঁর দিদির সূত্রেই তাঁর ঝলমল জগতে প্রবেশ।
যখন ব্রেনি প্রথম যৌন শিল্পতে ঢোকেন ২০০৩ সালে তখন তিনি শুধুমাত্র ছবিই তুলতেন। সিনেমা করতেন না। তারপরে তিনি আস্তে আস্তে একক সিনেমা করতে শুরু করেন এবং পরে অন্য মহিলা পর্নোগ্রাফি অভিনেত্রীদের সাথে সিনেমা করেন। ২০০৪ এর শেষে তিনি অবসর নেন এবং নাচের জগতে ঢুকে পড়েন। আবার ২০০৯ সালে তিনি সিনেমা করার জন্য ফিরে আসেন এবং ওই বছরের নভেম্বরে ঠিক করেন যে তিনি পুরুষদের সাথে সিনেমা করবেন।
২০১০ এর শুরুর দিকে তিনি 3D টিভির প্রোমশনের জন্য মনোনীত হয়েছিলেন এ.ভি.এন. অ্যাডাল্ট এন্টারটেইনার এক্সপোতে লাস ভেগাসে। এটা ছাড়াও তিনি 3D পর্নোগ্রাফি সিনেমাতে অংশগ্রহণ করেছেন।
সম্প্রতি তিনি একটা নতুন অবদান রেখেছেন যার নাম হল "Bat FxXx: A Dark Night Parody"। তিনি ২০১১ এর "পেন্টহাউস পেট" ছিলেন।
কলকাতার সুউচ্চ ভবনসমূহের তালিকা
কলকাতার উচ্চতম ভবনগুলির তালিকা নিবন্ধটি ভারতের পশ্চিমবঙ্গ রাজ্যের রাজধানী কলকাতা শহরের আকাশচুম্বী ভবনগুলির তালিকা। কলকাতায় অনেকগুলি আকাশচুম্বী ইমারত রয়েছে। ৮০০টিরও বেশি আকাশচুম্বী ভবন ইতোমধ্যে নির্মিত হয়েছে এবং আরও কিছু ভবন বর্তমানে নির্মাণাধীন অবস্থায় রয়েছে। ২০১৪ সালের হিসেব অনুসারে আরবানা কলকাতার উচ্চতম ভবন। এটির উচ্চতা এবং তল-সংখ্যা ৪৬। আরবানা পূর্ব ভারতেও উচ্চতম ভবন।
কোলকাতাঅনেক উঁচু উঁচু বাড়ি বা ভবন আছে, আবাসিক এবং বাণিজ্যিক উভয়ই। চ্যাটার্জী ইন্টারন্যাশনাল সেন্টার (২৪ তলা) হল কলকাতার সবথেকে উঁচু অফিস ভবনগুলোর মধ্যে একটা পূর্ব ভারত যার উচ্চতা । ১৯৭৬ সালে এটা তৈরি হয়েছিল চৌরঙ্গী, যা কোলকাতার পুরোনো ভবনগুলোর মধ্যে একটা। অন্যান্য উঁচু ভবনগুলোর মধ্যে হল টাটা সেন্টার (১৮ তলা), এবং এভারেস্ট হাউস (২১ তলা, যেটা চৌরঙ্গীতে। এছাড়াও বিনয়-বাদল-দীনেশ বাগ এবং বাবুঘাটেও কিছু কিছু উঁচু ভবন আছে। বিধাননগর এবং জ্যোতি বসু নগর এই দুই জায়গাতে অসম্ভব উন্নতি চলছে এবং বড় বড় উঁচু ভবনও তৈরি হচ্ছে। ২০০৪ সালে কোলকাতা প্রথম তাঁর উঁচু আবাসিক ভবন পায় যার নাম হল হাইল্যান্ড পার্ক, কলকাতা। এটা ২৮ তলা একটা ভবন যার উচ্চতা । এই ভবন্টি তৈরি হবার পর থেকেই কোলকাতার বুকে অন্যান্য উঁচু উঁচু ভবন বানানোর ধারণা সবার মনে জেগে ওঠে। ২০০৮ সালে, সাউথ সিটি, কলকাতা টাওয়ার (৩৬ তলা, যোধপুর পার্ক এলাকায় তৈরি হয়েছিল যা ছিল দক্ষিণ কলকাতা। এটাই তখন হয় কলকাতার প্রথম এরও বেশি উচ্চ ভবন। আবার অক্টোবর ২০১৩ তে, আর্বানার টাওয়ার তৈরি হয় যা এখন কোলকাতার উচ্চতম ভবন। এই সমস্ত উদ্যোগ কোলকাতার স্কাইলাইনকে অনেকটা বদলে দিয়েছে।
কলকাতার উচ্চতর ভবনগুলোর তালিকা যাদের দৈর্ঘ্য আপেক্ষিক এর বেশি। শুধুমাত্র শেষ হয়ে যাওয়া ভবন এবং কাজ চলছে এমন ভবনের তালিকা এখানে দেওয়া রয়েছে।
এই তালিকাতে কোলকাতার বিভিন্ন ভবনের তালিকা আছে যেগুলো এখনও তৈরির পথে এবং যাদের উচ্চতা এর বেশি।
এই তালিকার ভবনগুলো অনুমোদিত, প্রস্তাবিত এবং স্থগিত ভবনগুলোর তালিকা। এইসমস্ত ভবনগুলোর উচ্চতা কমপক্ষে হওয়া উচিত।
এই ভবনগুলো কমপক্ষে লম্বা সমতলভূমির তুলনায়।
There must be some credit for the company who makes tallest flats in Kolkata as well as tallest buildings in Kolkata.
স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন
স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন () (১৫১৭ - ১৫৮৪) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের তেইশতম সা-স্ক্যা-খ্রি-'দ্জিন ছিলেন।
স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন ১৫১৭ খ্রিষ্টাব্দে তিব্বতের দুস-ম্ছোদ-ব্লা-ব্রাং () অঞ্চলে জন্মগ্রহণ করেন। তাঁর পিতার নাম ছিল 'জাম-দ্ব্যাংস-নাম-ম্খা'-দোন-গ্রুব-ত্শে-ব্র্তান-ব্ক্রা-শিস-র্গ্যাল-ম্ত্শান () এবং মাতার নাম ছিল 'বু-'দ্রেন-স্ক্যিদ ()। নয় বছর বয়সে তিনি 'জাম-পা'ই-র্দো-র্জে নামক বাইশতম সা-স্ক্যা-খ্রি-'দ্জিনের নিকট শিক্ষার্থীর শপথ গ্রহণ করেন। তিনি দ্কোন-ম্ছোগ-ল্হুন-গ্রুব নামক দশম ঙ্গোর-ছেনের নিকত মার্গফল সম্বন্ধে, 'ফাগ্স-ছেন-দ্পাল-ল্দান-ব্ক্রা-শিস () নামক বৌদ্ধ সাধকের নিকট চক্রসম্বর তন্ত্র সম্বন্ধে, ত্শার-ছেন-ব্লো-গ্সাল-র্গ্যা-ম্ত্শো () নামক ঝ্বা-লু বৌদ্ধবিহারের ত্রয়োদশ প্রধানের নিকট কালচক্র সম্বন্ধে শিক্ষালাভ করেন। তাঁর অন্যান্য উল্লেখযোগ্য শিক্ষক ছিলেন সাংস-র্গ্যাস-সেং-গে নামক একাদশ ঙ্গোর-ছেন, শেস-রাব-'ওদ-জের (), স্নাং-র্ত্সে-বা-ঝিগ-পো-গ্লিং-পা () প্রভৃতি।
১৫৩৪ খ্রিষ্টাব্দে তিনি সা-স্ক্যা ধর্মসম্প্রদায়ের তেইশতম সা-স্ক্যা-খ্রি-'দ্জিন হিসেবে নির্বাচিত হন এবং পঞ্চাশ বছর ধরে সেই পদে থাকেন। এই সময় তিনি ব্দে-মছোগ-ফো-ব্রাং (), নাং-স-পু-ত্রা-খাং (), ল্হুন-গ্রুব-ফো-ব্রাং (), ছোস-গ্র্বা-ছেন-পো-থুব-ব্স্তান-ল্হা-ছেন (), গ্সাং-স্ঙ্গাগ্স-ব্দে-ছেন-গ্লিং (), থুব-ব্স্তান-ল্হা-খাং () প্রভৃতি মন্দির স্থাপন করেন। ১৫৬১ খ্রিষ্টাব্দে তিনি ব্সাম-য়াস বৌদ্ধবিহারের মূল মন্দির সংস্কার করেন ও রাব-ব্যুং-গ্র্বা-ত্শাং () মন্দির স্থাপন করেন। তাঁর উল্লেখযোগ্য শিষ্য ছিলেন 'জাম-দ্ব্যাংস-ব্সোদ-নাম্স-ব্জাং-পো নামক চব্বিশতম সা-স্ক্যা-খ্রি-'দ্জিন, গ্রাগ্স-পা-ব্লো-গ্রোস নামক পঁচিশতম সা-স্ক্যা-খ্রি-'দ্জিন, ঙ্গাগ-দ্বাং-কুন-দ্গা'-ব্সোদ-নাম্স নামক সাতাশতম সা-স্ক্যা-খ্রি-'দ্জিন, নাম-ম্খা'-দ্পাল-ব্জাং নামক ত্রয়োদশ ঙ্গোর-ছেন, ব্যাম্স-পা-কুন-দ্গা'-ব্ক্রা-শিস নামক চতুর্দশ ঙ্গোর-ছেন, কুন-দ্গা'-গ্রোল-ম্ছোগ নামক জো-নাং বৌদ্ধবিহারের চব্বিশতম প্রধান প্রভৃতি।
অ্যালান ল্যাম্ব
অ্যালান জোসেফ ল্যাম্ব (; জন্ম: ২০ জুন, ১৯৫৪) দক্ষিণ আফ্রিকা ইউনিয়নের কেপ প্রদেশের ল্যাঙ্গেবানওয়েগ এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন তিনি। পাশাপাশি দলের অধিনায়কত্বও পালন করেন। ওয়েস্টার্ন প্রভিন্সের হয়ে প্রথম-শ্রেণীর ক্রিকেট খেলেন। এছাড়াও, বহিরাগত খেলোয়াড় হিসেবে নর্দাম্পটনশায়ার কাউন্টি ক্রিকেট ক্লাবে খেলেন লেগা, ল্যাম্বি ডাকনামে পরিচিত অ্যালান ল্যাম্ব। খেলায় তিনি মূলতঃ ডানহাতি ব্যাটসম্যান হলেও প্রয়োজনে ডানহাতি মিডিয়াম বোলিংয়ে সক্ষম ছিলেন।
জানুয়ারি, ১৯৭৩ সালে ১৮ বছর বয়সে প্রথম-শ্রেণীর ক্রিকেটে অভিষেক ঘটে ল্যাম্বের। দক্ষিণ আফ্রিকার কারি কাপে ওয়েস্ট প্রভিন্স ক্রিকেট দলের মাধ্যমে তাঁর এই অভিষেক। ইস্টার্ন প্রভিন্সের বিপক্ষে অনুষ্ঠিত ঐ খেলায় তিন নম্বরে ব্যাটিংয়ে নেমে তিনি ৫৯ ও ৩৬ রান করেছিলেন।
তারপর খেলোয়াড়ী জীবন থেকে দুই বছর বিরত রাখেন নিজেকে। দক্ষিণ আফ্রিকার বিমানবাহিনীর বিমানবন্দর নির্মাণে সরকারী চাকুরীতে যোগ দেন। এরপর তিনি পুণরায় দলে ফিরে আসেন। দলীয় কর্তৃপক্ষ পরীক্ষামূলকভাবে তাঁকে উদ্বোধনী ব্যাটসম্যানসহ ৫ ও ৬ নম্বরে ব্যাটিংয়ে নামালেও তিনি ৪ নম্বরে নিয়মিতভাবে মাঠে নামতেন। একবছর অরেঞ্জ ফ্রি স্টেটে খেলে তিনি বাদ-বাকী সময় পূর্বতন দল ওয়েস্টার্ন প্রভিন্সে চলে যান। অরেঞ্জে থাকাকালীন প্রথম-শ্রেণীর ক্রিকেটে তিনি তাঁর ব্যক্তিগত সর্বোচ্চ ২৯৪ রান সংগ্রহ করেছিলেন।
বহিরাগত খেলোয়াড় হিসেবে নর্দাম্পটনশায়ার কাউন্টি ক্রিকেট ক্লাবে খেলার সময় তাঁর খেলোয়াড়ী জীবনের ভিত গড়ে উঠে। এ সময়েই তিনি ঘটনাক্রমে ইংল্যান্ড ক্রিকেট দলে খেলার সুযোগ লাভ করেন। বর্ণবাদের কারণে তখন তাঁর মাতৃভূমি দক্ষিণ আফ্রিকা আন্তর্জাতিক ক্রিকেট অঙ্গন থেকে নিষিদ্ধ ছিল। ৪১ বছর বয়সে ১৯৯৫ সালে ক্রিকেট জগৎ থেকে অবসর গ্রহণ করেন ল্যাম্ব।
অ্যালান ল্যাম্বের মা-বাবা ছিলেন ব্রিটিশ নাগরিক। মিকি ও জোয়ান দম্পতির সন্তান ল্যাম্ব দক্ষিণ আফ্রিকার ল্যাঙ্গেবানওয়েগ এলাকায় জন্মগ্রহণ করেন। বাবা মিমি ছিলেন একজন ক্লাব বোলার ও মা জোয়ান ছিলেন একনিষ্ঠ দর্শক যিনি কোন খেলা দেখতে ভুলতেন না। ওয়েনবার্গ বয়েজ হাইস্কুলে অধ্যয়ন শেষে অ্যাবটস কলেজে পড়াশোনা করেন। সেখানেই তিনি ক্রিকেটে দক্ষতাপ্রাপ্তি ঘটান।
ক্রিকেট থেকে অবসর নেয়ার পর স্কাই স্পোর্টস টেলিভিশনের সাথে কাজ করছেন তিনি। পাশাপাশি অন্যান্য বিদেশী টেলিভিশন চ্যানেলে ক্রিকেট বিশ্লেষকের দায়িত্ব পালন করছেন।
আলভিন কালীচরণ
আলভিন আইজ্যাক কালীচরণ (; জন্ম: ২১ মার্চ, ১৯৪৯) ব্রিটিশ গায়ানার (বর্তমানে - গায়ানা) জর্জটাউনে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেটার। ইন্দো-গায়ানীয় বংশোদ্ভূত আলভিন কালীচরণ ১৯৭২ থেকে ১৯৮১ সময়কালে ওয়েস্ট ইন্ডিজ ক্রিকেট দলের বিখ্যাত ব্যাটসম্যান হিসেবে পরিচিত ছিলেন। পাশাপাশি দলের অধিনায়কেরও দায়িত্ব পালন করেছেন তিনি। দৃষ্টিনন্দন ব্যাটিং ক্রীড়াশৈলী ও মার্জিত রুচির পরিচয় বহন করেছেন খেলার মাঠে। খেলায় তিনি মূলতঃ বামহাতি ব্যাটসম্যান হলেও প্রয়োজনমাফিক ডানহাতে অফ-স্পিন বোলিং করতেন।
১৯৭৫ সালে প্রবর্তিত ক্রিকেট বিশ্বকাপে শিরোপা জয়ী ওয়েস্ট ইন্ডিজ ক্রিকেট দলের অন্যতম সদস্য ছিলেন কালীচরণ। এছাড়াও ১৯৭৯ সালেও বিশ্বকাপ জয় করে ওয়েস্ট ইন্ডিজ দল। ১৯৭৮-৭৯ মৌসুমে ভারত সফরে তিনি তাঁর সর্বোচ্চ ১৮৭ রান সংগ্রহ করেন ভারতের বিপক্ষে। ইংরেজ কাউন্টি ক্রিকেটে ওয়ারউইকশায়ার দলেই তিনি সর্বাধিক সফলতা প্রদর্শন করেছেন। 
১৯৮৪ সালে ন্যাটওয়েস্ট ট্রফির একদিনের ক্রিকেট প্রতিযোগিতায় মাইনর কাউন্টি দল অক্সফোর্ডশায়ারের বিপক্ষে ২০৬ রানসহ ৩২ রানে ৬ উইকেট লাভ করেছিলেন। 
১৯৭৩ সালে তিনি উইজডেন কর্তৃক বর্ষসেরা ক্রিকেটারের মর্যাদায় অভিষিক্ত হন।
অন্যতম স্মরণীয় ইনিংস হিসেবে রয়েছে ইংল্যান্ডের বিপক্ষে ১৫৮ রান সংগ্রহ করা। প্রথম দিনের শেষ বলে টনি গ্রেগ কর্তৃক রান আউট হবার পর বিতর্কে জড়িয়ে পড়েন। বিশ্ব সিরিজ ক্রিকেটে অংশ নিতে চাইলেও ব্যর্থ হন তিনি। ১৯৭৭-৭৮ মৌসুমে ক্যারি প্যাকার সংক্রান্ত বিষয়ে ক্লাইভ লয়েড অধিনায়ত্ব থেকে পদত্যাগ করলে তাঁকে ওয়েস্ট ইন্ডিজের অধিনায়কের দায়িত্ব দেয়া হয়। পরবর্তীকালে দক্ষিণ আফ্রিকায় অনুষ্ঠিত বিদ্রোহী দলের অনানুষ্ঠানিক সফরে দলকে নেতৃত্ব দিয়েছিলেন।
তাঁর ভাই ডেরেক গায়ানা দল ও মার্কিন যুক্তরাষ্ট্রের হয়ে প্রথম-শ্রেণীর ক্রিকেট খেলেছেন। বর্তমানে তিনি ল্যাশিংস বিশ্ব একাদশ দলের ম্যানেজারের দায়িত্বে রয়েছেন। মার্কিন যুক্তরাষ্ট্রে অবস্থান করছেন তিনি ও কোচিংয়ে জড়িত থেকে সেখানকার যুবকদেরকে ক্রিকেটে তালিম দিচ্ছেন। এছাড়াও, ইন্টারনেটভিত্তিক নেটওয়ার্ক ইউআইটিভি কানেক্টের ব্র্যান্ড অ্যাম্বাসেডর মনোনীত হয়েছেন তিনি।
১৯৭৯-৮০ পাকিস্তান ক্রিকেট দলের বাংলাদেশ সফর
পাকিস্তান জাতীয় ক্রিকেট দল, আসিফ ইকবালের নেতৃত্বে, ভারতে তাদের দীর্ঘ সফরের মাঝখানে জানুয়ারি, ১৯৮০ সালে বাংলাদেশে এক সংক্ষিপ্ত ক্রিকেট সফরে আসে। দুই ম্যাচের মধ্যে, চট্টগ্রামে ২-দিনের ম্যাচ, এরপর ঢাকায় ৩-দিনের ম্যাচ খেলার জন্য নির্ধারিত হয়। বিমানবন্দরে কিছু পাকিস্তান ক্রিকেটার কর্তৃক বাংলাদেশীদেরকে ‘নমস্তে’ বলে সম্বোধন করার কারণে চট্টগ্রামে ম্যাচের ২য় দিনে চা-বিরতির কিছু বাংলাদেশী যুবক পাকিস্তানের ড্রেসিংরুমে ঢুকে ক্রিকেটারদের সাথে হাতাহাতির ঘটনা ঘটায়, এতে কিছু ক্রিকেটার গুরুতর আহত হয়। ফলে সেই ম্যাচসহ সফরের বাদ-বাকি ম্যাচ পরিত্যক্ত করা হয়।
দ্বিতীয় দিনে চা বিরতির পাক খেলোয়াড়দের আক্রমণের জন্য জনতার একটি দল মাঠে প্রবেশ করে। বাংলাদেশের স্বাধীনতা সম্পর্কে কিছু পাক ক্রিকেটার কর্তৃক বিরূপ মন্তব্যের কারণে তারা পাকিস্তানী ক্রিকেটারদের উপর রাগান্বিত ছিল। যদিও এই অভিযোগ সত্য কি-না তা যাচাই করা এখনও অসম্ভব। কিন্তু এরফলে তখন ম্যাচ অবিলম্বে বাতিল করা হয়, এবং এর ফলে ঢাকায় ৩ দিনের ম্যাচও বাতিল করা হয়েছিল। সবচেয়ে বড় হতাশা ছিল ঢাকার দর্শকদের জন্য, কেননা ঢাকার ম্যাচের জন্য প্রায় ৩০,০০০ টিকেট ইতোমধ্যে বিক্রি করা হয়েছিল।
ক্রিকেটাররা ভারত সফরের শুরু করার জন্য আবার ভারত চলে যায়, তবে বাংলাদেশ ও পাকিস্তানের মধ্যে ক্রিকেট সম্পর্ক আবার নতুন করে নিচে নামতে থাকে। ওই মাসের জন্য নির্ধারিত বাংলাদেশ দল কর্তৃক পাকিস্তানে একটি সফর অবিলম্বে বাতিল করা হয়েছিল। যদিও, মুশতাক মোহাম্মদের নেতৃত্বে ফেব্রুয়ারি, ১৯৮৪ সালে পিআইএ দল ও ১৯৮৬ সালের ওমর কোরেশী একাদশ সফর (ইমরান খান নেতৃত্বে) করে যা অবশেষে এই সম্পর্ককে স্বাভাবিক করে। গাজী আশরাফের নেতৃত্বে বাংলাদেশী দল, মার্চ মাসে পাকিস্তান সফর করে এবং দুটি দল ২য় এশিয়া কাপে, ৩১ মার্চ তাদের প্রথম আনুষ্ঠানিক ওয়ানডে ম্যাচ খেলে।
প্রতীক বব্বর
প্রতীক বব্বর (, ) (জন্ম ২৮ নভেম্বর, ১৯৮৬) হলেন একজন ভারতীয় অভিনেতা। তিনি অভিনেত্রী স্মিতা পাটিল এবং অভিনেতা-রাজনীতিবিদ রাজ বব্বরের পুত্র।
আমির খান প্রযোজিত "জানে তু ইয়া জানে না" ছবিতে প্রতীক বব্বর প্রথম অভিনয় করেন। ছবিটি বাণিজ্যিকভাবে সাফল্য অর্জন করেছিল। এরপর তিনি কিরণ রাওয়ের "ধোবি ঘাট" ছবিতে অভিনয় করেন। এই ছবিটি সারা বিশ্বের বিভিন্ন চলচ্চিত্র উৎসবে সমালোচকদের দ্বারা প্রশংসা অর্জন করে। এছাড়া তিনি অ্যাকশন-থ্রিলার "দম মারো দম" ছবিতে অভিষেক বচ্চন ও রাণা দাগ্‌গুবাটির পাশাপাশি অভিনয় করেন।
জিম্বাবুয়ে ক্রিকেট
জিম্বাবুয়ে ক্রিকেট (জেডসি) জিম্বাবুয়ের ক্রিকেট ক্রীড়ায় প্রধান নিয়ন্ত্রক সংস্থা। পূর্বে এ সংস্থাটি জিম্বাবুয়ে ক্রিকেট ইউনিয়ন (জেডসিইউ) নামে পরিচিত ছিল। আন্তর্জাতিক ক্রিকেট কাউন্সিলের পূর্ণাঙ্গ সদস্য এটি। জিম্বাবুয়ে ক্রিকেট দলের পরিচালনাসহ অন্যান্য দেশের সাথে টেস্ট, একদিনের আন্তর্জাতিক ও টুয়েন্টি২০ আন্তর্জাতিক সফরে জিম্বাবুয়ে ক্রিকেট অঙ্গাঙ্গীভাবে জড়িত। এছাড়াও, সংস্থাটি স্ট্যানবিক ব্যাঙ্ক ২০ সিরিজ, কোকা-কোলা মেটব্যাঙ্ক প্রো৫০ চ্যাম্পিয়নশীপ, ক্যাসল লোগান কাপসহ ঘরোয়া ক্রিকেট আয়োজন করে। অন্যতম উন্নয়নশীল ক্রিকেটভূক্ত দেশের সংস্থা হিসেবে জিম্বাবুয়ে ক্রিকেট পরিচিত। বর্তমানে আইসিসি টেস্ট র‌্যাঙ্কিংয়ে ৯ম, ওডিআই র‌্যাঙ্কিংয়ে ১১শ এবং টি২০আইয়ে জিম্বাবুয়ের অবস্থান ১৩শ। দূর্বল ক্রীড়াশৈলী প্রদর্শনের কারণে কয়েক বছর স্বেচ্ছায় টেস্ট ক্রিকেট থেকে নিজেদের দূরে সরিয়ে রেখেছিল।
২০০০-এর দশকে জিম্বাবুয়ে ক্রিকেট ক্রান্তিকাল অতিক্রম করে। ২০০৩ সালের ক্রিকেট বিশ্বকাপে নামিবিয়া দলের বিপক্ষে খেলাচলাকালে দলের অন্যতম সদস্য অ্যান্ডি ফ্লাওয়ার ও হেনরি ওলোঙ্গা জিম্বাবুয়েতে রাজনৈতিক পরিস্থিতি বিবেচনায় এনে গণতন্ত্র হত্যার প্রতিবাদে বাহুতে কালো কাপড় বেঁধে প্রতিবাদ জানান। পরবর্তীতে উভয়েই আন্তর্জাতিক ক্রিকেট থেকে অবসর নেন। ২০০৪ সালে বাদ-বাকী অভিজ্ঞতাসম্পন্ন খেলোয়াড়গণ আন্তর্জাতিক ক্রীড়া থেকে নিজেদের সরিয়ে নিলে ও তৎকালীন অধিনায়ক হিথ স্ট্রিককে বাদ দিলে খুবই তরুণ ও অনভিজ্ঞ খেলোয়াড়েরা শ্রীলঙ্কা ও অস্ট্রেলিয়ার বিপক্ষে প্রতিদ্বন্দ্বিতা করে। ফলশ্রুতিতে টেস্ট মর্যাদা থেকে ২০১১ সালের শুরুর দিক পর্যন্ত নিজেদের নাম প্রত্যাহার করে। জিম্বাবুয়ে দলের ফিল্ডিং চমকপ্রদ ও ২০০৭ সালের আইসিসি বিশ্ব টুয়েন্টি২০ প্রতিযোগিতার গ্রুপ পর্বে অস্ট্রেলিয়ার বিপক্ষে জয়ী হয়। পরবর্তীতে ২০১১ সালের শেষদিকে টেস্ট মর্যাদা পুণর্বহালের লক্ষ্যে বাংলাদেশ, পাকিস্তান ও নিউজিল্যান্ডের বিপক্ষে খেলার প্রস্তুতি নেয়।
টেস্ট মর্যাদা ফিরে পাওয়া ও উত্তোরণের অংশ হিসেবে জিম্বাবুয়ে ক্রিকেট কর্তৃপক্ষ হারারে স্পোর্টস ক্লাব ও মুতারে স্পোর্টস ক্লাব মাঠ দু’টোর বড় ধরনের সংস্কারের কথা ঘোষণা করে। এছাড়াও, ভিক্টোরিয়া জলপ্রপাতের কাছে নতুন একটি টেস্ট মাঠ নির্মাণেরও পরিকল্পনা নেয়া হয়। রিবকের সাথে তিন-বছর মেয়াদে $১ মিলিয়ন মার্কিন ডলারের চুক্তিতে আবদ্ধ হয়। এ চুক্তির ফলে রিবক ঘরোয়া প্রতিযোগিতায় সম্প্রচারস্বত্ত্ব পায় ও জিম্বাবুয়ে জাতীয় ক্রিকেট দলের সাজ-সরঞ্জাম সরবরাহের ব্যবস্থা করবে।
ক্লাব আতলেতিকো রিভার প্লেত
ক্লাব আতলেতিকো রিভার প্লেত () একটি আর্জেন্টিনীয় পেশাদার ক্রীড়া ক্লাব যা বুয়েনোস আইরেসের নুনিয়েজে অবস্থিত। বিভিন্ন ধরণের ক্রীড়া কার্যক্রমের সাথে জড়িত থাকলেও, রিভার প্লেত তাদের ফুটবলের জন্যই অধিক পরিচিত। ক্লাবটি এখন পর্যন্ত অসংখ্য শিরোপা জিতেছে যার মধে কোপা লিবের্তাদোরেস এবং ইন্টারকন্টিনেন্টাল কাপ শিরোপাও রয়েছে।
রিভার আর্জেন্টিনার সবচেয়ে সফল ক্লাব যারা ৩৫বার (রেকর্ড সংখ্যক) প্রিমেরা দিবিসিওন শিরোপা জিতেছে। শীর্ষ বিভাগে রিভারের সর্বশেষ ঘরোয়া শিরোপা ছিল ২০০৮ ক্লাউসুরা। রিভার প্লেতের অর্জিত অন্যান্য ঘরোয়া শিরোপার মধ্যে রয়েছে বিলুপ্ত হয়ে যাওয়া কোপা ড. কার্লোস ইবারগুরেন শিরোপা (চারবার) এবং কোপা আর্দ্রিয়ান সি. এস্কোবার (একবার)।
দৈনিক ইনকিলাব
ইনকিলাব হল বাংলাদেশের একটি অন্যতম জাতীয় দৈনিক সংবাদপত্র। পত্রিকাটি সম্পূর্ণ বাংলা ভাষায় বাংলাদেশের প্রাণকেন্দ্র ঢাকা থেকে প্রকাশিত হয়ে থাকে। এটির সম্পাদকের দায়িত্ব পালন করছেন এ,এম,এম, বাহাউদ্দীন।
পত্রিকাটি ১৯৮৬ সালের ৪ জুন প্রথম প্রকাশিত হয়। পত্রিকাটির প্রথম প্রকাশকের দায়িত্ব পালন করেন এই পত্রিকাটির প্রতিষ্ঠাতা এম এ মাওলানা আবদুল মান্নান।
ইনকিলাবের নিয়মিত আয়োজনে রয়েছে২০১৪ সালের ১৬ জানুয়ারি দৈনিক ইনকিলাবের প্রথম পৃষ্ঠায় 'সাতক্ষীরায় যৌথ বাহিনীর অপারেশনে ভারতীয় বাহিনীর সহায়তা' শীর্ষক খবর প্রকাশিত হয়। ওই প্রতিবেদন প্রকাশের পর সরকারের এক ভাষ্যে খবরটি বানোয়াট ও ভিত্তিহীন বলে দাবি করা হয়। সম্পাদক, প্রকাশক, প্রধান বার্তা সম্পাদক ও একজন প্রতিবেদকের বিরুদ্ধে ওয়ারী থানায় আইসিটি আইনে মামলা করে ইনকিলাবের ছাপাখানায় তল্লাশি চালিয়ে সিলগালা করে দেয়া হয়। বার্তা সম্পাদকসহ তিন জন গেপ্তার হন। এর পরিপ্রেক্ষিতে ১৮ জানুয়ারি দৈনিক ইনকিলাবের অনলাইন সংস্করণে এ ধরণের সংবাদ প্রকাশের জন্য দুঃখ প্রকাশ করা হয়।২০১৪ সালের ১৮ আগষ্ট দৈনিক ইনকিলাবে 'প্রধানমন্ত্রীর নাম ভাঙিয়ে একচ্ছত্র আধিপত্য এক পুলিশ কর্মকর্তার: তিনি পুলিশ বাহিনীতে তৈরি করেছেন অঘোষিত হিন্দু লীগ' শীর্ষক সংবাদ প্রকাশ করে। এ পরিপ্রেক্ষিতে তথ্য-প্রযুক্তি ও যোগাযোগ আইনে পুলিশের দায়েরকৃত মামলায় দৈনিক ইনকিলাবের বার্তা সম্পাদক রবিউল্লাহ রবিকে গ্রেফতারের পর জিজ্ঞাসাবাদ করেছে গোয়েন্দা পুলিশ। পরবর্তীতে ২৪ আগষ্ট দৈনিক ইনকিলাব -এর সম্পাদক ও ব্যবস্থাপনা কর্তৃপক্ষ উক্ত সংবাদ প্রকাশের জন্য দুঃখ প্রকাশ করে তা তাদের অনলাইন পত্রিকায় প্রকাশ করে দুঃখ প্রকাশ করে বলা হয়, রিপোর্টটি লেখা, সম্পাদনা ও প্রকাশের ক্ষেত্রে যথেষ্ট সাবধানতা অবলম্বন করা হয়নি। প্রকাশিত রিপোর্টের অনেক তথ্যই সত্য নয়। এছাড়া একটি বিশেষ সম্প্রদায়ের ধর্মীয় অনুভূতিতে আঘাত দেয়ার মতো শব্দ প্রয়োগ করা হয়েছে স্বীকার করে এর জন্য পুনরায় দুঃখ প্রকাশ করা হয়।
মানবজমিন (পত্রিকা)
মানবজমিন () হল বাংলাদেশের একটি অন্যতম দৈনিক ট্যাবলয়েড সংবাদপত্র। এটি নিয়মিতভাবে বাংলা ভাষায় ঢাকা থেকে প্রকাশিত হয়ে থাকে। এটি দেশের প্রথম ও বৃহত্তম প্রচারিত দৈনিক বাংলা ট্যাবলয়েড পত্রিকা যেটি ৩.২৭০.০০০ মাসিক ওয়েবসাইট পড়ে থাকেন। ১৭৯ টি দেশ থেকে ৫,৯০,০০ জন দর্শক সারা পৃথিবী ব্যাপি প্রতি মাসে ওয়েব সাইটে যান। যার ফলে এটি বিশ্বব্যাপী সর্বাধিক পড়া বাংলা ভাষার অনলাইন প্রকাশনার একটিতে পরিণত হয়েছে। এটি সনি পিকচার এবং ওয়ার্নার ব্রস এর সঙ্গে যৌথভাবে কাজ করে থাকে। পত্রিকাটির প্রতিষ্ঠাতা সম্পাদক হলেন মতিউর রহমান চৌধুরী। এটির সদরদপ্তর ঢাকা শহরের কারওয়ান বাজারে অবস্থিত।
ইউনিভার্সাম (ভবন)
ইউনিভার্সাম সুইডেনের উমিয়া শহরে অবস্থিত উমিয়া বিশ্ববিদ্যালয়ের একটি ভবন। এটি অলা নোর্ডিকা অডিটোরিয়াম, ছাত্র ইউনিয়নের অফিস, একটি খাবারঘর, একটি ক্যাফেটেরিয়া এবং পাঠ্যস্থান ধারণ করে। সরকারি সংস্থা আকাদেমিস্কা হাস এই ভবনটির মালিকানা লাভ করে।
১৯৭০ সালে ভবনটির প্রথম কাজ শেষ হয়েছিল। অডিটোরিয়ামের প্রসারণ আর্কিনোভা স্থাপত্যবিদ কর্তৃক সম্পাদিত হয় এবং ১৯৯৬-৯৭ সালের দিকে নির্মিত হয়। ২০০৬ সালের সেপ্টেম্বর মাসে ইউনিভার্সাম একটি বড় ধরনের সংস্কারের পর এটিকে আবারও পু্নরায় উদ্বোধন করা হয়।
আইকেএসইউ
আইকেএসইউ (ইংরেজি পূর্ণরূপ: Idrottsklubben Studenterna i Umeå বা ইদ্রোসত্তস্লাবেন স্টুডেন্টার্না ই উমিয়া) উমিয়ার একটি স্পোর্টস ক্লাব এবং অলাভজনক প্রতিষ্ঠান। এর দুটি বিভাগ রয়েছে, উমিয়া বিশ্ববিদ্যালয়ের "আইকেএসইউ স্পোর্ট" এবং উমেদালেন-এর "আইকেএসইউ স্পা"। এর প্রায় ১৮, ০০০ জন সদস্য রয়েছে।
"উমিয়া স্টুডেনটার্স ইড্রোত্তসফোরেনিং" (ইউএসআইএফ) হিসেবে ৫ই মে, ১৯৫৯ সালে প্রতিষ্ঠানটি নির্মিত হয়েছিল। ১৯৬০ সালে এটি বর্তমান নাম "ইদ্রোসত্তস্লাবেন স্টুডেন্টার্না ই উমিয়া" (আইকেএসইউ) লাভ করে। ঐ সময়ে, আইকেএসইউ-এর প্রাঙ্গণ ছিল এলিডহেমে। এর প্রথম অভ্যন্তরীণ স্থান খোলা হয় ১৯৮৩ সালে উমিয়া বিশ্ববিদ্যালয় প্রাঙ্গণে, যেখানে আজ আইকেএসইউ স্পোর্ট দাঁড়িয়ে আছে। সেই হতে এটি বারকয়েক সম্প্রসারিত হয়েছে। ২০০৩ সালে উমেদালেন-এ আইকেএসইউ স্পা খোলা হয়।
"ব্রানবোলস্কুপেন" ব্রানবোল-এর একটি বার্ষিক প্রতিযোগীতা। আইকেএসইউ কর্তৃক আয়োজিত এর প্রথম খেলাটি অনুষ্ঠিত হয় ১৯৭৪ সালে এবং ১৯৯৭ সাল থেকে প্রতিযোগীতা বিশ্বকাপের মর্যাদা পায়।
২০০৯ সালে এর রাজস্ব ছিল প্রায় এসইকে ৮৭ মিলিয়ন। আইকেএসইউ-এর প্রায় ৭০জন কর্মকর্তা আছেন, এছাড়াও আছেন ১৩০ জন নেতা এবং প্রায় ১৮, ৩০০ সক্রিয় সদস্য।
আইকেএসইউ স্পোর্ট যা "আইকেএসইউ স্পোর্টসেন্টার" হিসেবে অধিক পরিচিত, উমিয়া বিশ্ববিদ্যালয় প্রাঙ্গণে অবস্থিত। এটি স্ক্যান্ডিনেভিয়ার বৃহত্তম ক্রীড়া বিভাগ। এর ঠিকানা হল পিট্রাস লায়েস্টাডিসবাগ ১৫। এই বিভাগের আয়তন বর্তমানে প্রায় .
আইকেএসইউ স্পা উমাদালেনে রয়েছে। এর ঠিকানা হল জে. এ লিন্ডার্সবাগ ৫৩।
দি ইন্ডিপেন্ডেন্ট (বাংলাদেশ)
দি ইন্ডিপেন্ডেন্ট হল একটি ইংরেজি ভাষার বাংলাদেশী সংবাদপত্র। এটি বাংলাদেশের ঢাকা শহর থেকে নিয়মিতভাবে প্রকাশিত হয়। এটা হল বাংলাদেশে একমাত্র ৩২ পৃষ্ঠার সব পৃষ্ঠা রঙিন কাগজে ছাপা দৈনিক সংবাদপত্র।
এই সংবাদপত্রটির সাপ্তাহিক সংবাদের মধ্যে রয়েছে: স্টেথিস্কপ্, ইযং এন্ড ইন্ডিপেন্ডেন্ট, ফেইথ, দ্য উইকেন্ড ইন্ডিপেন্ডেন্ট ম্যাগাজিন, ঢাকা লাইভ (ডেইলি)।
নিউ এজ (বাংলাদেশ)
নিউ এজ (ইং: New Age) ইংরেজী ভাষায় প্রকাশিত প্রসিদ্ধ বাংলাদেশী দৈনিক সংবাদপত্র। এটি দেশের মধ্যে সবচেয়ে স্পষ্টভাষী খবরের কাগজগুলোর মধ্যে অন্যতম একটি পত্রিকা। পত্রিকাটির বর্তমান সম্পাদকের দায়িত্ব পালন করছেন নুরুল কবির। অন্যান্য জাতীয় সংবাদপত্রের ন্যায় এটিরও সদর দপ্তর ঢাকায় অবস্থিত।
২০০৩ সালে বাংলাদেশের প্রথিতযশা সাংবাদিক এনায়েতুল্লাহ খান এই পত্রিকাটি প্রতিষ্ঠা করেন। প্রাথমিকভাবে তিনি ছিলেন পত্রিকাটির প্রতিষ্ঠাতা সম্পাদক। ২০০৫ সালে তাঁর মৃত্যুর পর থেকে নুরুল কবির এই পত্রিকার সম্পাদকের দায়িত্ব পালন করে আসছেন।
হেনরি পিডিংটন
হেনরি পিডিংটন () (১৭৯৭ - ১৮৫৮) ছিলেন একজন ইংরেজ বিজ্ঞানী এবং ক্যাপ্টেন যিনি ট্রপিক্যাল ঝড়ের নাম সাইক্লোন "cyclone" দেন। তিনি ভূতত্ত্ব, উদ্ভিদবিদ্যা, খনিজতত্ত্ব, এবং উল্কাতত্ত্ব বিষয়ে অনেক বিজ্ঞানবিষয়ক গবেষণাপত্র এশিয়াটিক সোসাইটি অফ বেঙ্গলে প্রকাশ করেন। তিনি এগ্রিকালচারাল এন্ড হর্টিকালচার সোসাইটির বিদেশ সচিব ছিলেন। তিনি ১৮৩২ সালে ভারতীয় উপমহাদেশের বিশাল উদ্ভিদজগতের স্থানীয় নামের সাথে বৈজ্ঞানিক নামের সংকলন করেন। স্থানীয় নামের মধ্যে সংস্কৃত, বাংলা, হিন্দি, তামিলসহ কয়েকটা ভাষা রয়েছে। বইটির নাম "An English Index to the Plants of India"।
গ্রাগ্স-পা-র্গ্যাল-ম্ত্শান (গেলুগ)
গ্রাগ্স-পা-র্গ্যাল-ম্ত্শান () (১৬১৯-১৬৫৬) পঞ্চম দলাই লামার সমকালীন তিব্বতের দ্গে-লুগ্স বৌদ্ধধর্মসম্প্রদায়ের একজন বিখ্যাত লামা যিনি পান-ছেন-ব্সোদ-নাম্স-গ্রাগ্স-পা নামক পঞ্চদশ দ্গা'-ল্দান-খ্রি-পার অবতার রূপে চিহ্নিত হন।
গ্রাগ্স-পা-র্গ্যাল-ম্ত্শান ১৬১৯ খ্রিষ্টাব্দে তিব্বতের স্তোদ-লুং-গাদ-খা-সা () নামক স্থানে এক সম্ভ্রান্ত পরিবারে জন্মগ্রহণ করেন। তাঁকে চতুর্থ দলাই লামা য়োন-তান-র্গ্যা-ম্ত্শোর পুনর্জন্ম রুপে চিহ্নিত করা হলেও শেষ পর্যন্ত ঙ্গাগ-দ্বাং-ব্লো-ব্জাং-র্গ্যা-ম্ত্শোকে পঞ্চম দলাই লামা রূপে স্বিকৃতি দেওয়া হয়। এর পরিবর্তে চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শান তাঁকে পান-ছেন-ব্সোদ-নাম্স-গ্রাগ্স-পা নামক পঞ্চদশ দ্গা'-ল্দান-খ্রি-পার অবতার রূপে চিহ্নিত করেন।
গ্রাগ্স-পা-র্গ্যাল-ম্ত্শান দ্রেপুং বৌদ্ধবিহারে চতুর্থ পাঞ্চেন লামার নিকটে শিক্ষার্থীর শপথ এবং ঙ্গাগ-দ্বাং-ব্লো-ব্জাং-র্গ্যা-ম্ত্শোর সাথে একসঙ্গে শিক্ষালাভ করেন। তিনি স্ক্যোর-মো-লুং (), র্বা-বা-স্তোদ () প্রভৃতি বৌদ্ধবিহারে শিক্ষালাভ করেন।
যদিও গ্রাগ্স-পা-র্গ্যাল-ম্ত্শান চিরকাল পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যা-ম্ত্শোর শিষ্য হিসেবে নিজেকে বর্ণনা করতেন, তবুও যেহেতু গ্রাগ্স-পা-র্গ্যাল-ম্ত্শানকে একসময় পঞ্চম দলাই লামা হিসেবে চিহ্নিত করার চেষ্টা হয়েছিল, সেহেতু অনেকেই তাঁকে নির্বাচিত পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যা-ম্ত্শোর একজন শত্রু হিসেবে দেখতেন। ১৬৫৬ খ্রিষ্টাব্দে নাং-সো-নোর-বু () নামক ব্সোদ-নাম্স-ছোস-'ফেল নামক এক অত্যন্ত প্রভাবশালী রাজপ্রতিনিধির শ্যালক তাঁকে হত্যা করেন বলে মনে করা হয়। তাঁরই ঘরে গলায় কাপড় ঢুকিয়ে শ্বাসরুদ্ধ অবস্থায় তাঁর মৃতদেহ আবিষ্কৃত হয়। তাঁর মৃত্যুর পর তাঁর ঘরে তাঁর দেহাবশেষকে সংরক্ষিত করে স্তূপ নির্মাণ করা হয়, কিন্তু ১৬৫৮ খ্রিষ্টাব্দে তাঁর ঘর ভেঙ্গে ফেলা হয়, তাঁর দেহাবশেষ স্ক্যিদ-ছু নদীতে ভাসিয়ে দেওয়া হয় এবং তাঁর পুনর্জন্ম চিহ্নিতকরণের ওপর নিষেধাজ্ঞা জারি করা হয়, কারণ এই সময় রটে যায় যে, গ্রাগ্স-পা-র্গ্যাল-ম্ত্শান প্রতিশোধ গ্রহণের উদ্দেশ্যে র্দো-র্জে-শুগ্স-ল্দান () নামক একজন অশুভ আত্মা হয়ে ফিরে এসেছেন। এই অশুভ আত্মা বিতারণের উদ্দেশ্যে বিভিন্ন বৌদ্ধ তান্ত্রিক তন্ত্র সাধনায় লিপ্ত হন এবং পঞ্চম দলাই লামা ভীত হয়ে স্প্রো-ব্দে-খাং-গ্সার নামক () এক মন্দির স্থাপন করে র্দো-র্জে-শুগ্স-ল্দানকে তিব্বতের একজন রক্ষক হিসেবে অধিষ্ঠিত করেন।
বি.এল.এস. চাষী উচ্চ বিদ্যালয়, বোয়ালী
বি.এল.এস. চাষী উচ্চ বিদ্যালয় টাঙ্গাইল জেলার সখিপুর উপজেলার বোয়ালী গ্রামের অন্তর্গত একটি উচ্চ বিদ্যালয়।
১৯৮৯ সালে জনাব এম. এ. রাজ্জাক বি. এসসি. বি. এড এই স্কুলটি প্রতিষ্ঠা করেন।
বি.এল.এস. চাষী উচ্চ বিদ্যালয় সখিপুর উপজেলার যাদবপুর ইউনিয়নে, বোয়ালী বাজার সংলগ্ন বোয়ালী গ্রামে অবস্থিত।
দ্গা'-ল্দান-খ্রি-পা
দ্গা'-ল্দান-খ্রি-পা () বা গানদেন ত্রিপা তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের প্রধানের একটি সাম্মানিক উপাধি।
দ্গা'-ল্দান-খ্রি-পা তিব্বতের দ্গা'-ল্দান বৌদ্ধবিহারের প্রধানের উপাধি। ১৪১০ খ্রিষ্টাব্দে ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের আর্থিক সাহায্যে ত্সোং-খা-পা-ব্লো-ব্জাং-গ্রাগ্স-পা দ্গা'-ল্দান বৌদ্ধবিহার নির্মাণ করেন। ত্সোং-খা-পা-ব্লো-ব্জাং-গ্রাগ্স-পা এই বিহারের প্রথম দ্গা'-ল্দান-খ্রি-পা হিসেবে পরিগণিত হন। এই বিহার প্রতিষ্ঠার পর থেকে বর্তমান সময় পর্যন্ত ১০২ জন লামা এই পদের অধিকারী হন। এই উপাধি তিব্বতী বৌদ্ধধর্মের প্রচলিত পুনর্জন্মমূলক উপাধি নয়। বর্তমান দ্গা'-ল্দান-খ্রি-পার নাম থুব-ব্স্তান-ন্যি-মা-লুং-র্তোগ্স-'দ্জিন-নোর-বু ()।
ফারাক্কা লঙ মার্চ ১৯৭৬
ফারাক্কা লং মার্চ ১৯৭৬ সংগঠিত ও পরিচালিত হয়েছিল ফারাক্কায় বাঁধ দিয়ে ভারত কর্তৃক একতরফা গঙ্গার জল অপসারণের মাধ্যমে পদ্মা নদীকে জলশূন্য করে ফেলার বিরূদ্ধে। বাংলাদেশের প্রবীণ রাজনৈতিক নেতা মাওলানা ভাসানী এই প্রতিবাদী পদযাত্রার আহবান করেন। বাংলাদেশের তৎকালীন সরকার এই লঙ মার্চ আয়োজনে সহায়তা দিয়েছিল। ১৯৭৫ খ্রিস্টাব্দের ২১শে এপ্রিল এই বাঁধ চালু করার কয়েক মাসের মধ্যে এর ভয়াবহ প্রতিক্রিয়া পরিলক্ষিত হয। বাংলাদেশের পরিবেশে ফারাক্কার সুদূরপ্রসারী প্রভাব বিবেচনায় নিয়ে মাওলানা ভাসানী এর বিরূদ্ধে প্রতিবাদের জন্য জাতির প্রতি আহবান জানান। এইরই প্রেক্ষাপটে ১৯৭৬ খ্রিস্টাব্দের ১৬ই মে পদ্মা নদীর তীরবর্তী বিভাগীয় শহর রাজশাহী থেকে ফারাক্কা বাঁধ অভিমুখী এই অভিযাত্রা শুরু করা হয়। যদিও মাওলানা ভাসানী সীমান্ত অতিক্রম করে ভারতের অভ্যন্তরে ফারাক্কা পর্যন্ত পদযাত্রার ঘোষণা দিয়েছিলেন তবু সরকারের পরামর্শে এই পদযাত্রা ১৭ই মে অপরাহ্নে ভারতীয় সীমান্তের কাছে কানসাটে গিয়ে শেষ করা হয।
আসানসোল অরুণোদয় উচ্চ বিদ্যালয়
আসনসোল অরুণোদয় উচ্চ বিদ্যালয় () হচ্ছে ভারতের পশ্চিমবঙ্গের আসানসোলের মিস্ত্রীপাড়ায় পুরানা স্টেশনের কাছে দোমোহনী রেলওয়ে কলোনিতে অবস্থিত একটি সহ-শিক্ষার উচ্চ বিদ্যালয়।
১৯৫৮ সালে এলাকার শিক্ষানুরাগী ব্যক্তিতদ্বয় স্বর্গীয় অনাদি নাথ মুখোপাধ্যায় ও স্বর্গীয় বৃহস্পতি সিং এর হাত ধরে এই বিদ্যালয়ের প্রতিষ্ঠা। বিদ্যালয় দুটি মাধ্যমে পরিচালিত, আর সেগুলো হচ্ছে হিন্দী আর বাংলা।
নিকি অ্যান্ডারসন
নিকি অ্যান্ডারসন হলে একজন হাঙ্গেরীয়ান পর্নোগ্রাফিক অভিনেত্রী। তিনি ২০০০ সালের মে মাসের পেন্টহাউস পেন্ট ছিলেন।
ইভ অ্যাঞ্জেল
ইভ অ্যাঞ্জেল (জন্ম মে ১৯, ১৯৮৩) একজন হাঙ্গেরীয়ান পর্নোগ্রাফিক অভিনেত্রী এবং মডেল। অন্যান্য নাম যা তিনি ব্যবহার করেন তা হল ইভা সাইন, মারিনা মেন্ডোজা, কেটি, ড্যাফনি এবং সারভারিন।
তিনি জন্মেছেন বুদাপেস্ট, হাঙ্গেরিতে, তিনি হলেন তাঁর পরিবারের মেজো জন। তাঁর একজন ছোটো বোন এবং একজন বড় দাদা আছে পরিবারে, যাদের সাথে তিনি একটি ডিজাইন কোম্পানী ম্যানেজ করেন।
১৮ বছর বয়সে তিনি মডেল হন। তাঁর প্রথম অভিনয় ছিল প্রধানত বিষমকামী ছবি, কিন্তু তিনি বর্তমানে শুধুমাত্র প্রাপ্তবয়স্ক মহিলা পর্নোগ্রাফিক অভিনেত্রীদের সাথেই অভিনয় করেন। ২০১২ সালে পিয়ার উডম্যান নামে একজন পর্নোগ্রাফিক ছবি পরিচালকের সাথে এক সাক্ষাতে তিনি বলেছিলেন ক্যামেরার পিছনে তিনি বিপরীত লিঙ্গের সাথেই যৌন সঙ্গম করতে বেশি পছন্দ করেন।
২০০৯ এ তিনি জেতেন এ.ভি.এন পুরস্কার ফিমেল ফরেন পারফরমার অফ দ্য ইয়ারের জন্য।
সুয়ারেক অ্যাম্ফিবিয়া
সুয়ারেক অ্যাম্ফিবিয়া বা উভচর মানুষ () হচ্ছে রুশ উপন্যাসিক আলেক্সান্দ্‌র বেলায়েভের ১৯২৭ সালে লেখা এবং ১৯২৮ সালে প্রকাশিত রোমাঞ্চকর বৈজ্ঞানিক কল্পকাহিনী উপন্যাস। এটি সদ্য গঠিত সোভিয়েত আমলে প্রকাশিত হয়।
এই উপন্যাসটি আর্জেন্টিনার বুয়েনেস আইরিশের প্রেক্ষাপটে লেখা। স্প্যানিশ বংশোদ্ভূত আরজেন্টেনীয় সার্জন সালভাতর অঙ্গ সংস্থান সহ বিভিন্ন জৈবিক গবেষণা করতেন। এর পাশাপাশি তিনি বিভিন্ন রেড ইন্ডিয়ান রোগীর চিকিৎসা করতেন। রেড ইন্ডিয়ানদের কাছে তার খ্যাতির পুরো দক্ষিণ আমেরিকা থেকে রেড ইন্ডিয়ান রোগী আসতো। একদিন তার কাছে এমন এক রেড ইন্ডিয়ান শিশুকে নিয়ে আসা হয় যাকে বাঁচানো ছিল অসম্ভব। তার শ্বাস ক্রীয়া সঠিকভাবে কাজ করছিলো না। তাকে বাঁচানোর জন্য সালভাতর তরুণ হাঙ্গরের ফুলকা সংস্থান করেন। এর ফলে তাকে বাঁচানো সম্ভব হয়। কিন্তু তাকে এজন্য অনেকটা পানিতে থাকতে হবে এবং ডাঙায় শ্বাস নিতে। সেই সময় ঐ শিশুর পিতা বালতাজরকে বলা হয় শিশুটিকে বাঁচানো সম্ভব হয়নি। কিন্তু এক সময় বালতাজর ঠিকই আবিষ্কার করতে সক্ষম হয় যে তার ছেলে বেঁচে আছে। সালভাতর এই মৎস্য পুরুষের নাম রাখেন ইকথিয়ান্ডর।
আলেক্সান্দার বোলোয়েভের অন্যান্য কাজের মতো এই উপন্যাসেও মানুষের এই শারীরিক পরিবর্তনের পরও তার বেঁচে থাকার সম্ভবনা নিয়ে রহস্য উদাঘাটনের চেষ্টা করা হয়। এছাড়াও উপন্যাসটিতে সমাজতন্ত্রের ধারণার ছোঁয়া পাওয়া যায়।
বাংলা ভাষায় ঢাকা থেকে প্রথম ১৯৯৩ সালে ননী ভৌমিকের অনুবাদে প্রকাশিত হয়।
১৯৬২ সালে অ্যামফিবিয়ান ম্যান নামে উপন্যাসের আদলে একটি চলচ্চিত্র নির্মিত হয়। যার প্রায় ৬৫ মিলিয়ন টিকেট বিক্রয় হয়েছে বলে ধারণা করা হয়। যদিও সত্যিকারের টিকেট বিক্রয় সংখ্যা অজানা। ক্রিমিয়া'র দক্ষিণ সমুদ্র তীরেবর্তী এলাকায় চলচ্চিত্রটির চিত্রায়ন ঘটে। চলচ্চিত্রটির সঙ্গীত ও নৃত্য কৌশল বেশ জনপ্রিয়তা লাভ করে। চলচ্চিত্রটির প্রথম সঙ্গীত দ্যা সী ডেভিল এতটাই জনপ্রিয় হয় যে, ১৯৯০ সাল পর্যন্ত গানটি মানুষের মুখে মুখে ফিরতো।
২০০৪ সালে সম্প্রচারিত রাশিয়ান টিভি সিরিজ সী ডেভিল (Морской Дьявол) উপন্যাসটি দ্বারা কিঞ্চিত প্রভাবিত।
ভিসায়ন ধনেশ
ভিসায়ন ধনেশ ("Penelopides panini") হল একরকমের ধনেশ প্রজাতির পাখি। এদের প্রধান বাসস্থান হল অতিবৃষ্টি অরণ্য। এরা প্রধানত ফিলিপাইন দ্বীপপুঞ্জের অধিবাসী। প্রধান প্রধান দ্বীপগুলোর মধ্যে পড়ে পানায়, নেগ্রোস, গুইমারাস এবং আগে ছিল টিয়াকো ইত্যাদি। ফিলিপাইনের অন্যান্য প্রজাতির ধনেশগুলোও এদের উপজাতি ছিল আগে কিন্তু বর্তমানে তারা আলাদা হয়ে গেছে।
জাতীয়তাবাদী গণতান্ত্রিক দল
জাতীয়তাবাদী গণতান্ত্রিক দল, সংক্ষেপে ‘জাগদল’, ১৯৭৭ খ্রিস্টাব্দে গঠিত হয়েছিল। এর প্রতিষ্ঠাতা সভাপতি ছিলেন বিচারপতি আবদুস সাত্তার। ১৯৭৫-এর ২৫ জানুয়ারি তারিখে তদানীন্তন সরকার সকল রাজনৈতিক দল নিষিদ্ধ করে একটি মাত্র দল বাংলাদেশ কৃষক শ্রমিক আওয়ামী লীগ প্রতিষ্ঠা করে। ১৯৭৫-এর ১৫ আগষ্ট সামগ্রিক রাজনৈতকি পট বদলে যায় এবং রাষ্ট্রপতি জিয়াউর রহমান ১৯৭৭-এ বহুদলীয় রাজনীতি পুন:প্রবর্তন করেন। এই সুযোগে ‘জাতীয়তাবাদী গণতান্ত্রিক দল’ প্রতিষ্ঠিত হয়েছিল। এই দলটি ছিল স্বল্পস্থায়ী। ১৯৭৮-এর শেষ ভাগে জিয়াউর রহমান একটি রাজনৈতিক দল গঠন করার প্রস্তুতি গ্রহণ করেন। এর নাম রাখা হয় বিএনপি । এই দলে অঙ্গীভূত হওয়ার লক্ষ্যে ২৮ আগস্ট ১৯৭৮ জাগদলের বর্ধিত সভায় ওই দলটি বিলুপ্ত ঘোষণার করা হয়। একই সভায় দলের এবং এর অঙ্গ সংগঠনের সকল সদস্য বিএনপি নামীয় নতুন দলে যোগদানের সিদ্ধান্ত নেয়া হয়।
ভিক্টোরিয়া জলপ্রপাত
ভিক্টোরিয়া জলপ্রপাত মধ্য-দক্ষিণ আফ্রিকার জলপ্রপাত। জিম্বাবুয়ে উত্তর-পশ্চিমাংশে ও জাম্বিয়ার দক্ষিণ-পূর্বদিকে অবস্থিত যৌথ নদী জাম্বেজি থেকে এ জলপ্রপাত সৃষ্টি হয়েছে। এটি উচ্চতায় ১০৮.৩ মিটার এবং প্রস্থে ১,৭০৩ মিটার। প্রতি সেকেন্ডে প্রায় ৩৩,০০০ ঘনফুট (৯৩৫ ঘনমিটার) জল পতিত হয়। তবে নিম্ন নদী প্রবাহকালীন সময়ে পূর্বদিকের অংশ প্রায়শঃই শুষ্ক থাকে। নায়াগ্রা জলপ্রপাতের সাথে তুলনা করলে ভিক্টোরিয়া জলপ্রপাত প্রায় দ্বিগুণ প্রশস্ত ও দ্বিগুণ গভীর। ইউনেস্কো ১৯৮৯ সালে বিশ্ব ঐতিহ্যবাহী স্থান হিসেবে জলপ্রপাতটিকে উভয় নামেই তালিকাভূক্ত করেছে। জলপ্রপাতের উভয় অংশকে সংযুক্ত করতে ভিক্টোরিয়া ফলস (জাম্বেজি) সেঁতু নির্মাণ করা হয়েছে। এর মাধ্যমে রেলওয়ে, মোটরগাড়ী চলাচল করে। বর্তমানে এটি বহিঃবিশ্বের পর্যটকদের কাছে প্রধান আকর্ষণ হিসেবে রয়েছে। জিম্বাবুয়ের ভিক্টোরিয়া ফলস ন্যাশনাল পার্ক এবং জাম্বিয়ার মোজি-ওয়া-তুনিয়া ন্যাশনাল পার্ক ব্যাপক এলাকা নিয়ে গড়ে তোলা হয়েছে। আশেপাশের বনে অ্যান্টিলোপ, হাতি, জিরাফ, জেব্রা, সিংহ, চিতা ইত্যাদি প্রাণীর বসবাস। পাহাড়ের চূড়ায় বাজপাখি, ঈগল আবাস গড়েছে।
স্থানীয় চিতোঙ্গা আদিবাসীরা একে মোজি-ওয়া-তুনিয়া নামে ডেকে থাকে। এর অর্থ হচ্ছে "বজ্রের ধোঁয়া"। জলপ্রপাতের আওয়াজ অত্যন্ত গর্জনশীল, তাই এরূপ নামকরণ। ব্রিটিশ সম্রাজ্ঞী রাণী ভিক্টোরিয়াকে চীরস্মরণীয় করে রাখতে ১৬ নভেম্বর, ১৮৫৫ তারিখে স্কটিশ মিশনারি ও ব্রিটিশ অভিযাত্রী ডেভিড লিভিংস্টোন নিজ নামে পরিচিত লিভিংস্টোন দ্বীপপুঞ্জ থেকে জলপ্রপাতটি দেখে এর নামকরণ করেন। ২০১৩ সালে জিম্বাবুয়ে সরকার আনুষ্ঠানিকভাবে এ জলপ্রপাতের পুণরায় নামকরণ করেছে মোজি-ওয়া-তুনিয়া।
আন্তিগোনে
আন্তিগোনে ( ) গ্রিক পুরাণের একটি বিখ্যাত বিয়োগাত্মক চরিত্র। আন্তিগোনের জন্ম ইদিপাসের ঔরসে ও ইয়োকাস্তার গর্ভে, যেখানে ইদিপাস নিজে ইয়োকাস্তার গর্ভজাত পুত্র। নামটির অর্থ "মাতৃত্বের বিরুদ্ধে" বা "মাতার স্থলে"। আন্তিগোনে চরিত্রটি অবলম্বনে সফোক্লিস, ইউরিপিদেস থেকে শুরু করে সিমাস হিনি পর্যন্ত অসংখ্য নামিদামী নাট্যকার বহু নাটক রচনা করেছেন।
দাভিদ লুইজ
ডেভিড লুইজ মরেইরা মারিনিয়ো (জন্ম ২২ এপ্রিল ১৯৮৭), একজন ব্রাজিলীয় পেশাদার ফুটবলার যিনি ইংরেজ ক্লাব চেলসি এবং ব্রাজিল জাতীয় দলের হয়ে খেলেন। সাধারণত সেন্ট্রাল ডিফেন্ডার হিসেবে খেললেও, তিনি ফুল ব্যাক এবং ডিফেন্সিভ মিডফিল্ডার হিসেবেও খেলতে পারেন। তিনি বর্তমানে ব্রাজিল জাতীয় দলের সহ-অধিনায়ক।
ভিতরিয়াতে কর্মজীবন শুরু করলেও লুইজ মাত্র ১৯ বছর বয়সেই বেনফিকায় পাড়ি জমান। ২০১১ সালের জানুয়ারীতে, তিনি চেলসিতে যোগ দেন এবং পরের মৌসুমেই চ্যাম্পিয়নস লীগ ও এফএ কাপ শিরোপা জিতেন।
রেবতী মোহন বর্মণ
রেবতী মোহন বর্মণ (১৯০৫ - ৬ মে, ১৯৫২) বিংশ শতাব্দীর একজন সাম্যবাদী ধারার লেখক ও ভারতের স্বাধীনতা আন্দোলনকারী বিপ্লবী। তিনি বেশ কিছু পুস্তক রচনা করে বাংলাদেশ অঞ্চলে মার্কসবাদের বিকাশে গুরুত্বপূর্ণ অবদান রাখেন।
রেবতী বর্মণ কিশোরগঞ্জ জেলার ভৈরব উপজেলার শিমূলকান্দি গ্রামে জন্মগ্রহণ করেন। তাঁর পিতা হরনাথ বর্মণ ছিলেন একজন নামকরা আইনজীবী। ইংরেজদের প্রতি আনুগত্যের জন্য তিনি রায় উপাধিতে পান। ঢাকার পগোজ স্কুল এবং কুমিল্লার গভর্নমেন্ট হাইস্কুলে প্রাথমিক শিক্ষা সম্পন্ন করেন তিনি। ১৯২২ সালে কিশোরগঞ্জের আজিম উদ্দিন উচ্চ বিদ্যালয় থেকে কলকাতা বিশ্ববিদ্যালয়ের অধীনে প্রবেশিকা পরীক্ষায় প্রথম স্থান অধিকার করেন। ঐ বছর প্রমোদরঞ্জন চক্রবর্তী এবং গৌরচন্দ্র মণ্ডলও তাঁর সংগে একই নম্বর পেয়ে প্রথম হয়েছিলেন। ১৯২৮ সালে কৃতিত্বের সাথে এমএ পাশ করেন। তার আগে বিএ পরীক্ষায় কৃতিত্বের জন্য পেয়েছিলেন জগত্তারিণী পদক এবং পদক বিক্রির অর্থ দিয়ে সহপাঠীদের নিয়ে প্রকাশ করেছিলেন কিশোরদের মাসিক পত্রিকা ‘বেণু’।
সম্পন্ন ও ব্রিটিশ শাসকদরদী পরিবারের সন্তান হলেও রেবতী বর্মন সাম্যবাদী ও ব্রিটিশবিরোধী সংগ্রামে যোগ দিয়েছিলেন ছাত্রাবস্থায়। ১৯৩০-৩৮ সালে বিনা বিচারে জেলে অন্তরীন থাকেন। দেউলী জেলে বন্দী থাকাকালীন সময় তাঁর শরীরে কুষ্ঠরোগের জীবানু ঢুকিয়ে দেয়া হয়। জেলে থাকাকালীন সময়ে তিনি সমাজ বিবর্তণমূলক অসংখ্য গ্রন্থের পাণ্ডুলিপি রচনা করেন যা পরে বই আকারে প্রকাশিত হয়। ১৯৩৯ সালে ন্যাশনাল বুক এজেন্সী প্রতিষ্ঠা করেন। উত্তর চব্বিশ পরগণা জেলার বেলঘরিয়ায় থাকাকালীন শ্রমিক আন্দোলন গড়ে তোলার কাজ শুরু করেন। এসময়ই তার শরীরে কুষ্ঠ রোগের প্রাদুর্ভাব হয়। দ্বিতীয় বিশ্বযুদ্ধ শুরু হওয়ার পর পুলিশ তাঁর উপর হুলিয়া জারি করে ও তিনি বাংলাদেশের ভৈরব উপজেলায় চলে যান।
দেশভাগের পরে ১৯৫১ সালে সাম্প্রদায়িক দাঙ্গার কারনে তাকে বাধ্য হয়ে মাতৃভূমি ছেড়ে আগরতলা চলে আসতে হয়। ১৯৫২ সালের ৬ মে তারিখে আগরতলার কাছে মৃত্যুবরণ করেন রেবতী বর্মণ।
তাঁর লিখিত বইগুলো হচ্ছেঃ Barman, Reboti Mohan বাংলাপিডিয়ায় রেবতী মোহন বর্মণ সম্পর্কে।
কল অফ ডিউটি: অ্যাডভান্সড ওয়ারফেয়ার
কল অফ ডিউটি: অ্যাডভান্স ওয়ারফেয়ার ২০১৪ সালে প্রকাশিত হয় স্লেজহেমার গেমস কর্তৃক বিকশিত ও অ্যাকটিভিশন কর্তৃক প্রকাশিত "কল অফ ডিউটি সিরিজের" সর্বশেষ ফার্স্ট পার্সন শুটার গেম। এটি ২০১৪ সালের ৪ নভেম্বর মাইক্রোসফট উইন্ডোজ, এক্সবক্স ৩৬০ প্লেস্টেশন ৪-এ প্রকাশিত হবে। অ্যাডভান্স ওয়ারফেয়ারের প্লেস্টেশন ৩ ও এক্সবক্স ওয়ানেও প্রকাশের কথা রয়েছে।
কল অফ ডিউটি মূলত একটি একশন ভিত্তিক গেইম। কল অফ ডিউটি এর সব সিরিজই বর্তমানে খুব জনপ্রিয়। তবে এই গেইম এর উন্নতি ক্রমশ চলছেই এবং আরোও সুন্দর গ্রাফিক নিয়ে প্রকাশিত হচ্ছে নতুন ভার্সনগুলো। কল অফ ডিউটি সিরিজের গেইমগুলো উইন্ডোজের গেম হিসেবে সবচেয়ে বেশি জনপ্রিয় হলেও এর কিন্তু স্মার্টফোনেও এর জনপ্রিয়তা দিনে দিনে বৃদ্ধি পাচ্ছে। অ্যাডভান্স ওয়ারফেয়ার এর লেভেলগুলো পূর্বের সিরিজের লেবেলগুলোর তুলনায় আরোও কঠিন, সুন্দর এবং ব্যয়বহুল হবে। 
সোসালবিডি বিজেড
ইউরোস্টার
ইউরোস্টার (ইং:EuroStar) একটি রেল পরিষেবা যা ইয়োরোপের কয়েকটি দেশকে সংযুক্ত করেছে। ১৯৯৪ খ্রিস্টাব্দে ব্রিটেনকে ইয়োরোপের সঙ্গে সংযুক্তির লক্ষ্য নিয়ে ইউরোস্টার স্থাপিত হয়। এটি একটি উচ্চগতির রেল বর্তমানে (২০১৪) যার গতি ঘণ্টায় ১৫০ থেকে ১৮৬ মাইল। 'ইউরোস্টার রেল পরিষেবা'র প্রধান কয়েকটি যাত্রাপথ হলো 'লণ্ডন-প্যারিস', 'প্যারিস-ব্রাসেলস', 'ব্রাসেলস-আমস্টারডাম' ইত্যাদি। লণ্ডন-প্যারিস যাত্রাপথটি চ্যানেল টানেল-এর মধ্য দিয়ে বিস্তৃত। ইউরোস্টার একটি দ্রুতগামী রেল পরিষেবা। লণ্ডনের সেইন্ট প্যানক্রাস পাতাল স্টেশান থেকে যাত্রা শুরু করে প্যারিসের গার দু নর্দ পাতাল রেলস্টেশানে পৌঁছাতে ইউরোস্টারের সময় লাগে দুই ঘণ্টা। এই পথের দূরত্ব ৩০৭ মাইল।
ইউরোস্টার রেল পরিষেবার মালিক 'ইউরোস্টার ইন্টারন্যাশনাল লিমিটেড'(ইং: Eurostar International Limited)। ২০১৪ খ্রিস্টাব্দে লণ্ডন-প্যারিস-লণ্ডন যাত্রার দ্বিমুখী ভাড়া ছিল প্রমিত শ্রেণীতে ৬৯ ব্রিটিশ পাউণ্ড।
গার দু নর
গার দু নর () পশ্চিম ইউরোপের রাষ্ট্র ফ্রান্সের রাজধানী প্যারিস শহরের কেন্দ্রস্থলে অবস্থিত একটি রেলস্টেশন। এই স্টেশন থেকে আন্তঃদেশীয় রেল যোগাযোগ আছে। এখান থেকে যুক্তরাজ্যের রাজধানী লন্ডন এবং বেলজিয়ামের রাজধানী ব্রাসেলস শহরে ভ্রমণের জন্য সরাসরি রেলগাড়ি পাওয়া যায়।
ডোভ ফ্রোহম্যান
ডোভ ফ্রোহম্যান একজন ইসরায়েলি তড়িৎ প্রকৌশলী। তিনি ইন্টেল কর্পোরেশন এর সাবেক ভাইস প্রেসিডেন্ট। তিনি ইরেজেবল প্রোগ্রাম্যাবল রিড অনলি মেমোরি এর উদ্ভাবক।
ফ্রোহম্যান ১৯৩৯ সালের ২৮ মার্চ আমস্টারডাম এ জন্মগ্রহণ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৫ সালে মাস্টার্স ডিগ্রি অর্জন করে ফেয়ারচাইল্ড সেমিকন্ডাক্টর এ রিসার্চ অ্যান্ড ডেভেলপমেন্ট ল্যাবে যোগদান করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৯ সালে পিএইচডি ডিগ্রি অর্জন করেন।
কোয়ান্টাম সংখ্যা
যে সকল রাশি বা সংখ্যা দ্বারা পরমাণুতে ইলেকট্রনের কক্ষপথ বা শক্তি স্তরের আকার ও আকৃতি, ত্রিমাত্রিক বিন্যাস এবং ইলেকট্রনের কক্ষপথের অক্ষ বরাবর স্পিন বা আবর্তন গতি সম্পর্কে তথ্য পাওয়া যায় তাকে কোয়ান্টাম সংখ্যা বলে।
কোয়ান্টাম বলবিদ্যা অনুসারে পরমাণুর ইলেকট্রনের কক্ষপথ বা শক্তিস্তরের আকার, কক্ষপথের আকৃতি ও কক্ষ পথের ত্রিমাত্রিক দিক বিন্যাস নির্দেশক পরস্পর বরাবর ঘূর্ণন প্রকাশক চারটি রাশি আছে। এ চারটি রাশিকে কোয়ান্টাম সংখ্যা বলে । কোয়ান্টাম সংখ্যা প্রধানত চারটি।
বস: বর্ন টু রুল
বস বর্ন টু রুল ২০১৩ সালের একটি বাংলা রোমান্টিক অ্যাকশন চলচ্চিত্র। রিলায়েন্স এন্টারটেইনমেন্ট ও গ্রাসরুট এন্টারটেইনমেন্ট প্রযোজিত এবং প্রথমবারের মত খ্যাতনামা কোরিওগ্রাফার বাবা যাদব পরিচালিত এই চলচ্চিত্রে মুখ্য ভূমিকায় আছেন জিৎ, শুভশ্রী গাঙ্গুলী। তেলেগু চলচ্চিত্র "বিজনেসম্যান"-এর পুনঃনির্মাণ এই চলচ্চিত্র।
চলচ্চিত্রের পর্যালোচনা খুব ভাল না হলেও বক্স অফিসে দুর্দান্ত সাফল্য লাভ করে। এ সংগ্রহ নিয়ে অনেক বিতর্কও তৈরি হয়।
এর কাহিনী গড়ে উঠেছে "সূর্য" (জিৎ) নামের এক সন্ত্রাসীকে ঘিরে, যে মুম্বইয়ের এক নম্বর মাফিয়া ডন হয়ে চায়। এভাবে সে "রুশা" (শুভশ্রী গাঙ্গুলী) নামের পুলিশ কমিশনার (চিরঞ্জিত)-এর মেয়ের প্রেমে পড়ে।"দ্য টাইমস অফ ইন্ডিয়া" একে "খারাপ কাহিনী এবং দূর্বল চিত্রনাট্য" বলে দেয়। ইটস ইন.কম একে দিয়ে বলে "অধিক অনুমাননির্ভর"।
"বস" চলচ্চিত্রের ধারাবাহিকতায় ২০১৩ সালের সেপ্টেম্বরে ঘোষণা দেয়া হয় যে এই চলচ্চিত্রের "দ্বিতীয় পর্ব" নির্মিত হবে এবং এর কাহিনী হবে সম্পূর্ণ মৌলিক।
চলচ্চিত্রের সংগীত পরিচালনা করেন জিৎ গাঙ্গুলী। দীর্ঘদিনের পর তিনি এই চলচ্চিত্রের গান দিয়ে আবারও আলোচনায় চলে আসেন।
রবার্ট ডেনার্ড
রবার্ট ডেনার্ড একজন মার্কিন প্রকৌশলী এবং উদ্ভাবক। ডেনার্ড টেক্সাসে জন্মগ্রহণ করেন। তিনি সাউদার্ন মেথোডিস্ট ইউনিভার্সিটি থেকে তড়িৎ প্রকৌশলে ১৯৫৪ সালে বিএস এবং ১৯৫৬ সালে এমএস ডিগ্রি অর্জন করেন। তিনি কার্নেগী ইন্সটিটিউট অব টেকনোলজি থেকে ১৯৫৮ সালে পিএইচডি ডিগ্রি অর্জন করেন। ১৯৬৮ সালে তিনি ডায়নামিক র‍্যান্ডম অ্যাক্সেস মেমোরি আবিষ্কার করেন।
সমর ধনেশ
সমর ধনেশ ("Penelopides samarensis") হল একধরনের ধনেশ যারা বিউসেরোটিডি পরিবারের অন্তর্ভুক্ত। এদেরকে প্রধানত দেখতে পাওয়া যায় সমর, ক্যালিকন, লেটে এবং বহল প্রভৃতি দ্বীপপুঞ্জতে। এদের প্রধান অবস্থান পূর্ব-মধ্য ফিলিপাইন।
ওয়েল্টভোগেলপার্ক ওয়ালসরোড হল একমাত্র জায়গা যেখানে এদেরকে দেখতে পাওয়া যায় ফিলিপাইনের বাইরেও। এখানে একটা পুরুষ ধনেশ রাখা আছে।
মাইন্ডানাও ধনেশ
মাইন্ডানাও ধনেশ ("Penelopides affinis"), যাদেরকে মাঝে মাঝে মাইন্ডানাও ট্যারিক্টিক ধনেশ বলে ডাকা হয়, হল মাঝারি আকারের ধনেশ যাদেরকে প্রধানত পাওয়া যায় অতিবৃষ্টি অরণ্যের চাঁদোয়া বনভূমিতে মিন্ডানাও, দিনাঘাট, সিয়ারগাও এবং বাসিলান প্রভৃতি দ্বীপে এদের দেখতে পাওয়া যায়। এই দ্বীপগুলো প্রধানত দক্ষিণ ফিলিপাইনে অবস্থিত। অনেকসময় সমর ধনেশদেরকে মাইন্ডানাও ধনেশের উপজাতি বলে মানা হয়।
এদের দুটো উপজাতি আছে:এটি একটি সামাজিক পাখি এবং এদেকে ছোটো ছোটো দলে দেখতে পাওয়া যায়। এই পাখিগুলো খুব আওয়াজ করে এবং অদ্ভুত এক ধরনে ডাকে যা শুনতে "ta-rik-tik", এরম শোনায় আর সেই জন্যই তাদের ওই নামকরণ। ঘন বনে এরা ছদ্মবেশ ধারণ করে থাকে এবং সেই জন্য এদেরকে বোঝা যায় না এদের ডাক ব্যতীত।
এদের প্রধান খাদ্য হল ফল। এছাড়াও এরা কীট, গুবরে পোকা, পিঁপড়া এবং কেঁচো (মাঝে মাঝে) প্রভৃতি খায়।
পরীক্ষিৎ
পরীক্ষিৎ ছিলেন কুরুবংশীয় রাজা। মহাভারত ও পুরাণ অনুসারে তিনি মহারাজ যুধিষ্ঠিরের উত্তরাধিকারী হন। তিনি তাঁর প্রপিতামহ পাণ্ডুর ন্যায় মহাবীর ও ধনুর্ধর ছিলেন। ষাট বছর বয়স পর্যন্ত রাজ্যপালনের পর দুরদৃষ্টক্রমে তাঁর প্রাণনাশ হয়।
পরীক্ষিৎ পাণ্ডুপুত্র অর্জুন ও বৃষ্ণি রাজকন্যা সুভদ্রার পৌত্র এবং অভিমন্যু ও মৎস্য রাজকন্যা উত্তরার পুত্র। কুরুক্ষেত্রের যুদ্ধের অবসানের পর তাঁর জন্ম হয়। কিশোরবয়সের অজ্ঞানতাবশত পঞ্চদশবর্ষী অভিমন্যু ও ত্রয়োদশী উত্তরা বিবাহের কালরাত্রেই শারীরিক সম্পর্ক স্থাপন করেন। কিশোর অভিমন্যু অজ্ঞাতেই উত্তরার উরুতে বীর্য নিঃসৃত করলে তা উত্তরার যোনিতে প্রবেশ করে ও ঋতুমতী উত্তরার গর্ভে সন্তান সৃষ্ট হয়।কুরুক্ষেত্রের যুদ্ধের ত্রয়োদশ দিবসে বালক অভিমন্যু ছয় রথী দ্বারা অন্যায় যুদ্ধে নিহত হন। পরে অশ্বত্থামা পিতৃহত্যার প্রতিশোধ নেওয়ার জন্য ব্রহ্মশির অস্ত্র পাণ্ডব নারীদের গর্ভে নিক্ষেপ করার ফলে উত্তরা একটি মৃত সন্তান প্রসব করেন। কিন্তু কৃষ্ণ তাঁকে পুনর্জীবিত করেন এবং ভরতবংশ পরীক্ষণ হওয়ার পর জন্ম বলে অভিমন্যুর পুত্রের নামকরণ করা হয় পরীক্ষিৎ। তিনি পাণ্ডবগণের প্রাণস্বরূপ ছিলেন।
ভারতযুদ্ধের ছত্রিশ বছর পরে যাদবগণ দুর্নীতিপরায়ণ হয়ে ওঠে এবং ব্যক্তিগত বিবাদের ফলে যাদববংশ ধ্বংস হয়। যুধিষ্ঠির অর্জুনের নিকট এই সংবাদ প্রাপ্ত হয়ে দুঃখিত হন এবং প্রজাগণকে আহ্বান করে মহাপ্রস্থানের অভিপ্রায় যানান। তিনি কৃষ্ণের প্রপৌত্র বজ্রকে ইন্দ্রপ্রস্থে অভিষিক্ত করে অবশিষ্ট যাদবগণকে পালনের দায়িত্ব অর্পণ করেন। এরপর তিনি পরীক্ষিৎকে হস্তিনাপুরের সিংহাসনে প্রতিষ্ঠিত করে কৃপাচার্যের ওপরে তাঁর অস্ত্রশিক্ষা ও ধৃতরাষ্ট্রের বৈশ্যাগর্ভজাত পুত্র যুযুৎসুর ওপর রাজ্যপালনের ভার দেন। পরীক্ষিৎ কৃপাচার্যের অভিভাবকত্বে তিনটি অশ্বমেধ যজ্ঞ করেন।
একদিন মৃগয়া করতে গিয়ে পরীক্ষিৎ এক মৃগকে বাণবিদ্ধ করে তার অনুসরণ করেন এবং ক্ষুধিত ও পরিশ্রান্ত হয়ে গভীর বনে শমীক নামে এক মুনিকে মৃগ সম্পর্কে প্রশ্ন করেন। মুনি মৌনব্রতধারী হওয়ায় কোনো উত্তর করেন না। ফলে পরীক্ষিৎ ক্রুদ্ধ হয়ে ধনু দিয়ে একটি মৃত সাপ তুলে মুনির স্কন্ধে পরিয়ে দেন এবং নিজের পুরিতে ফিরে যান। শমীক মুনির পুত্র শৃঙ্গী আচার্যের গৃহ থেকে ফেরার সময় কৃশ নামে এক বন্ধুর কাছে জানতে পারেন যে কীভাবে পরীক্ষিৎ তাঁর পিতাকে অপমান করেছেন। তিনি অভিশাপ দেন যে তাঁর নিরপরাধ পিতাকে অপমান করেছেন সপ্তরাত্রির মধ্যে তক্ষক নাগ তাকে দংশন করবে। শমীক মুনির শিষ্য গৌরমুখের কাছ থেকে ঋষিপুত্রের শাপ সম্পর্কে জানতে পেরে পরীক্ষিৎ অত্যন্ত দুঃখিত হন। তিনি মন্ত্রীদের সাথে মন্ত্রণা করে একটিমাত্র স্তম্ভের ওপর সুরক্ষিত প্রাসাদ নির্মাণ করেন এবং বিষচিকিৎসক ও মন্ত্রসিদ্ধ ব্রাম্ভণদের নিয়োগ করেন। রাজকার্য উপলক্ষে একমাত্র মন্ত্রীগণই তার কাছে যেতে পারতেন। সপ্তম দিনে কাশ্যপ নামক বিষচিকিৎসক রাজার কাছে যাওয়ার পথে তক্ষক নাগ ব্রাহ্মণের বেশে তাঁর কাছে উপস্থিত হন এবং অর্থের পরিবর্তে তাঁকে ফিরে যেতে বলেন। কাশ্যপ যোগবলে রাজার আয়ু শেষ হয়েছে জেনে অভীষ্ট ধন নিয়ে ফিরে যান। এরপর তক্ষকের উপদেশে তার কয়েকজন অনুচর ব্রাহ্মণের বেশে পরীক্ষিতের কাছে এসে ফল, কুশ ও জল দিয়ে বিদায় নেয়। তিনি অমাত্যগণের সঙ্গে ফল খেতে গিয়ে দেখেন ফলের ভিতর ক্ষুদ্র কৃষ্ণনয়ন তাম্রবর্ণ কীট। রাজা বুঝতে পারেন তাঁর মৃত্যুকাল আসন্ন। তাই তিনি কীটটিকে স্বেচ্ছায় গলার ভিতর রেখে হাসতে থাকেন। তখন তক্ষক নাগ নিজ রূপ ধারণ করে সগর্জনে তাঁকে দংশন করেন। মন্ত্রীগণ ভয়ে পলায়ন করেন, ফিরে এসে দেখেন রাজা বজ্রাহতের ন্যায় পড়ে আছেন।